VAŠINGTON – Dok SAD tragaju za više zaliha vakcina protiv koronavirusa kako bi vakcinisale što veći broj stanovnika, Američka uprava za hranu i lekove (FDA) saopštila je da se iz svake bočice Fajzerove vakcine može izvući još jedna dodatna doza, šesta. Prvobitno je svaka bočica vakcine koju su proizvele američka kompanija Fajzer i nemačka Biontek dizajnirana da sadrži pet doza vakcine, ali pojedini farmaceuti ističu da se može izvući i šesta doza kada se koriste određeni špricevi, javlja Si-En-En. Kao rezultat toga, FDA je izdala odobrenje prema kojem se špricevi male zapremine mogu koristiti za izvlačenje šest doza iz jedne bočice Fajzerove vakcine. Ukoliko se koriste standardni špricevi i igle, onda se ne može izvući šesta doza. Kompanija Mekeson koja se bavi nabavkom\nPrvi potpredsednik Vlade i ministar prosvete, nauke i tehnološkog razvoja Branko Ružić ocenio je da je odziv prosvetnih radnika na imunizaciju dobar i dodao da je tokom današnjeg dana njih 8.000 primilo vakcinu protiv koronavirusa. Ministar je istakao da je država obezbedila vakcine dok u mnogim državama imunizacija još nije ni počela, te da i dalje ulaže napore da obezbedi dodatne količine. „Sačinjen je plan vakcinacije i prosvetni radnici su među prioritetima, što nije slučaj u mnogim zemljama. Svima nama cilj bi trebalo da bude da se vratimo normalnom životu i radu, a to možemo samo vakcinisanjem”, poručio je Ružić, navodi se u saopštenju Ministarstva prosvete, nauke i tehnološkog razvoja. Ružić je pohvalio organizaciju na Sajmu i ostalim punktovima za vakcinaciju i zahvalio\nMOSKVA – Ruski fond za direktna ulaganja (RDIF) saopštio je danas da je sa Turskom potpisao sporazum o proizvodnji svoje vakcine Sputnjik V protiv kovida-19, izvestila je novinska agencija Interfaks, a preneo Rojters. RDIF je naveo u saopštenju i da je započeo prenos tehnologije proizvodnje u Tursku, javlja Tanjug. Rusija je takođe ranije potpisala ugovore o proizvodnji Sputnjik V vakcine sa proizvođačima iz Južne Koreje, Kine, Indije, Brazila, Belorusije i Kazahstana, navodi agencija.\nNa Beogradskom sajmu danas je počela vakcinacija zaposlenih u gradskim komunalnim preduzećima, a kinesku vakcinu protiv virusa korona primilo je prvih 200 radnika JKP „Gradska čistoća”. Zamenik gradonačelnika Goran Vesić rekao je za Tanjug da se oko 14.000 zaposlenih u gradskim komunalnim službama prijavilo za vakcinaciju. „Danas su vakcinu primili radnici „Gradske čistoće”, oni su najugroženiji jer su stalno na ulici i u kontaktu sa velikim brojem ljudi, sutra se vakcinišu radnici GSP-a, zatim radnici u „Vodovodu i kanalizaciji”, zaposleni u ustanovama socijalne zaštite, gradskoj upravi”, naveo je Vesić. On je naglasio da je važno da oni koji rade u komunalnom sistemu budu zaštićeni i da se imunizacijom obezbedi da komunalni sistem funkcioniše. Gradska sekretarka za socijalnu\nŽENEVA – Generalni direktor Svetske zdravstvene organizacije (SZO) Tedros Adanom Gebrejesus najavio je da bi u okviru Programa globalne distribucije antikovid vakcina Kovaks dostava tih vakcina u 92 siromašne i srednje razvijene zemlje mogla početi već u februaru. „Vakcine nam svima daju nadu da možemo da pobedimo pandemiju i obnovimo ekonomiju”, poručio je Tedros iz sedišta SZO u Ženevi i dodao kako distribucija vakcine treba da bude ravnomerna i pravedna na globalnom nivou, prenosi agencija Andolija. On je kazao da program Kovaks predstavlja važan mehanizam koji za cilj ima da siromašnim zemljama omogući jednak, brz i pravičan pristup vakcinama. Američke i nemačke kompanije Fajzer i Bajontek saopštile su da su postigle sporazum o isporuci 40 miliona doza svoje vakcine Kovaksu,\nZamenik gradonačelnika Goran Vesić kazao je da će danas više od 1.500 građana koji su zakazali biti vakcinisano na Beogradskom sajmu, a imunizacija će se sprovoditi u dva reda, za one koji imaju zakazan termin i koji termin nemaju. On je dodao da su gradske službe prevezle 1.200 ljudi koji nisu imali prevoz do mesta imunizacije i da će Grad Beograd danas početi sa uređivanjem i Hale 3 Beogradskog sajma za tu namenu, prenosi Beoinfo. „Očekujem da u ponedeljak, a najkasnije u utorak započne vakcinacija i u Hali 3, gde će biti 48 lekara i 56 medicinskih sestara. Imaćemo toliko i boksova za vakcinaciju, a ako se bude radilo u dve smene, odnosno ako Ministarstvo zdravlja uspe da obezbedi potreban broj medicinskih radnika, od 8 do 20 časova u Hali 3 moći će da se vakciniše svakog dana\nFRANKFURT - Kompanija „Astrazeneka” obavestila je zvaničnike Evropske unije da će smanjiti isporuke njene vakcine protiv koronavirusa tom bloku za 60 odsto na 31 milion doza u prvom kvartalu godine zbog problema u proizvodnji, saopštio je neimenovani visoko pozicionirani zvaničnik, koji je učestvovao u pregovorima o isporuci. Kako je naveo za Rojters, očekivalo se da će kompanija isporučiti zemljama članicama EU oko 80 miliona doza vakcine do kraja marta. Kako je dodao, kompanija je pristala da isporuči više od 80 miliona doza u drugom kvartalu, ali danas nije mogla da iznese tačne podatke o isporuci za period od aprila do juna zbog problema u proizvodnji, prenosi Tanjug. On je istakao da je kompanija saopštila da je isporuka smanjena zbog problema u proizvodnji u fabrici u\nBERLIN - Nemački ministar zdravlja Jens Špan rekao je da njegova zemlja neće odlagati primanje druge doze vakcine protiv koronavirusa, već će se pridržavati predviđenog vremenskog okvira. On je rekao da Nemačka neće slediti Britaniju u odlaganju drugih doza kako bi uspela da vakciniše što veći broj ljudi. Nemačka se suočava sa sporim početkom vakcinacije koja je počela pre skoro mesec dana. Špan je zamolio komisiju naučnika koja savetuje vlast o vakcinaciji da razmotri odlaganje druge doze, prenosi Beta. Rekao je da je njihova „jasna preporuka da se treba držati predviđenog vremenskog okvira” od najviše tri do šest nedelja, u zavisnosti od vakcine. Špan je naveo da se u Nemačkoj trenutno vakcinišu najugroženije i starije osobe, uz „sveobuhvatnu” zaštitu koja je za njih


Žalosno je što kulturna vizija ne postoji | Kaleidoskop\nBeogradska publika imaće jedinstvenu priliku da 22. maja na Kolarcu prisustvuje koncertu svetskog umetnika, pijaniste Vladimira Miloševića u čijoj je virtuoznosti imala prilike više da uživa publika svetskih dvorana nego ovdašnji ljubitelji klasične muzike.\nVladimir Milošević danas radi na Fakultetu muzičke umetnosti u Beogradu, odakle je i krenuo u osvajanje ne samo domaće, već i svetske scene. Nakon fakulteta se usavršava, nastupa širom regiona i sveta, učestvuje na svim značajnim festivalima kako u zemlji tako i u svetu, pa tako 2005. debituje u čuvenoj dvorani Karnegi Resital Hol.\nUoči koncerta, Vladimir Milošević govori za Kaleidoskop media o predstojećem nastupu, saradnji sa čelistom Draganom Đorđevićem, u muzičkom svetu poznatog kao Suzuki, koji će biti gost na koncertu, kao i o umetničkoj muzici i mladima.\nNastupate širom sveta, u svim važnim koncertnim dvoranama, pa će beogradska publika imati izuzetnu priliku 22. maja da vas sluša na Kolarcu, zajedno sa čelistom Draganom Đorđevićem. Šta pripremate za to veče?\nBiće to moj prvi solistički resital na Kolarcu posle punih osam godina, kada sam nastupio na BEMUS-u, obeležavajući godišnjice Šopena i Šumana. Veoma se radujem ponovnom susretu sa vernom Kolarčevom publikom i za ovu priliku sam pripremio dela koja trenutno zaokupiraju moju pažnju i interesovanja. Na programu će se naći dela Mocarta, Ravela, Lista, kao i transkipcija Bahove violinske partite, koju je priredio Rahmanjinov. Takođe, kao gost koncerta nastupiće i violončelista Dragan Đorđević sa kojim ću zajedničkim snagama tumačiti veoma kompleksnu partituru Sonate Sergeja Rahmanjinova, koja je pisana za čelo i klavir.\nSa Đorđevićem ste i do sada nastupali... Možete li nam reći nešto više o tome kako je došlo do ove saradnje?\nPre desetak godina smo imali prvi zajednički nastup u okviru Nacionalne koncertne sezone koja se bavila promocijom domaćih umetnika i izvođača. U tom prvom naletu smo nastupili u skoro svim gradovima u Srbiji i spontano nakon toga smo i nastavili, ispostavilo se, veoma uspešnu saradnju koja traje već dugi niz godina. Nastupali smo na raznim festivalima u zemlji i inostranstvu od kojih je najznačajniji festival „Lica savremenog pijanizma“ u Sankt Peterburgu, u koncertnoj dvorani Marijinskog teatra.\nRadite sa mladima... Kakvi su vam utisci s obzirom na sadašnje trendove, digitalne medije, površnost koja je zavladala u svim oblastima života, ali i na sve manja ulaganja u kulturu, bar kad je reč o situaciji kod nas? I, kako privući mlade umetničkoj muzici i umetnosti uopšte?\nPrivući mlade umetničkoj muzici u svojstvu slišalaca je jako teško jer sama potreba za konzumiranjem ove vrste muzike i ne samo muzike dolazi iz vaspitanja i svega onoga što mlada osoba još u detinjstvu upija pre svega od svojih roditelja, preko okoline u kojoj stasava i, na kraju, medija. Vaspitanje kao pojam skoro da više i ne postoji jer vremena za takvu vrsu ulaganja više nema. Sve je brzo i instant tako da se mladi usmeravaju onim stvarima koje svakako nisu deo jednog kvalitetnog sazrevanja, a samim tim i umetnička muzika ostaje na marginama.\nMladi koji se već bave klasičnom muzikom pokušavaju da shvate čime bi se mogli baviti i kako oblikovati i organizovati svoj umetnički život u sredini koja to uopšte, ili veoma malo ceni. Oni uporni i željni daljeg usavršavanja, pre svega na koncertnom podijumu, opredeljuju se za odlazak iz zemlje u kvalitetnije sredine gde se imaju mogućnost da se pokažu i na kraju dokažu. Upravo ta vrsta mogućnosti kod nas ne postoji... dokazati se u sopstvenoj sredini! Žalosno je što smo svedoci vremena gde kulturna politika i vizija praktično ne postoje.


Okrugli sto "Posredovanje u Crnoj Gori - rezultati,izazovi i nova legislativa"\nTo je saopšteno na okruglom stolu „Posredovanje u Crnoj Gori – rezultati, izazovi i nova legislativa”, koji je je organizovao Evropski pokret u Crnoj Gori, a koji je završni događaj u okviru projekta “Da pravedno riješimo” koji se realizuje u partnerstvu sa Ministarstvom pravde.\nDirektorica Centra za posredovanje, Marina Lutovac, podsjetila je da se zadnjih godina krenulo sa sveobuhvatnom reformom u oblasti alternativnog rješavanja sporova.\n„Vlada je prepoznala značaj i koristi od primjene mirnog rješavanja sporova i samim tim donijela srednjoročni program rada Vlade u kojem je jedan od glavnih ciljeva unapređenje pristupa pravdi kroz razvijanje alternativnih rješavanja sporova“, navela je Lutovac.\nPrema njenim riječima, jedan od glavnih ciljeva je povećanje informisanosti građana o alternativnom načinu rješavanja sporova, navodeći da su sva dosadašnja sprovedena istraživanja ukazivala na to da građani nisu dovoljno upoznati sa tim načinom. Lutovac je kazala da je više od 150 predmeta upućeno Centru za posredovanje, navodeći da do sada imaju oko 2,4 hiljade predmeta, a da broj uspješno riješenih predmeta premašuje 150 odsto.\n„I danas imamo oko 100 medijacija. U svakonevnoj smo komunikaciji sa sudijama i podstičemo jedni druge. Sve to ukazuje da medijacija ima veliku šansu i da su naredne godine prilika da se zaista nešto uradi kada je u pitanju alternativno rješavanje sporova u Crnoj Gori“, smatra Lutovac.\nOna je pojasnila da medijacija nije suprotstavljen postupak sudskom postupku.\n„Mi smo, sa jedne strane, kao pomoć pravosuđu, a sa druge strane, omogućavamo i pružamo građanima priliku da oni odluče da li će riješiti svoj spor mirnim putem ili će riješiti pred sudom“, dodala je Lutovac.\nOna je, govoreći o problemima sa kojima se Centar suočava, kazala da su problemi isti kao i kod drugih država.\n„Sada svaka država pokušava da iznađe način kako da motiviše i advokaturu.Ono što smo primjetili da je u ovoj godini znatno veći broj advokata koji prihvataju medijaciju. Svakodnevno u Centru imamo advokate koji su riješili veliki broj predmeta u postupku medijacije“, rekla je Lutovac.\nOna je ukazala da je postojao i određeni problem u plaćanju nagrada i naknada medijatorima.\n„Do prošle godine medijatori su u 99 odsto slučajeva radili besplatno. Sada se situacija značajno promijenila, donošenjem Zakona o izmjenama i dopunama zakona o posredovanju u martu ove godine, porodične medijacije su besplatne za stranke, države u kojima je država bila tužena, krivična medijacija je bila besplatna, tako da je to jedan od posticajnih mehanizama koje država pruža da bi se unaprijedila primjena medijacije u Crnoj Gori“, kazala je Lutovac, dodajući da donošenjem novog zakona neće više koristiti pojam posredovanje, već medijacija.\n„Trenutno imamo oko 100 medijatora. U ovoj godini smo imali obuke, tako da smo obučili novh 36 medijatora. Za očekivati je da će iduće godine, sa donošenjem novog zakona, pred Centrom veliki izazovi, da ćemo imati veliki broj predmeta koji će biti upućivani samo na prvi sastanak sa medijatorom, a onda će dalje od medijatora i stranaka zavisiti da li će se medijacija prihvatiti ili ne“, navela je Lutovac.\nDirektor Direktorata za građansko zakonodavstvo i nadzor, Ministarstvo pravde, Ibrahim Smailović, kazao je da Zakon o alternativnom rješavanju sporova uređuje alternativno rješavanje sporova u građansko-pravnim odnosima, medijacijom, ranom neutralnom ocjenom.\n„Medijacija je isto što i posredovnje u važećem zakonu. Rana neutralna ocjena je nova metoda alternativnog rješavanje sporova. Nije uobičajena na području evropsko-kontinentalnom području. Više je svojstvena anglosaksonksom pravnom području“, rekao je Smailović.\n„Alternativni način rješavanja sporova će se sprovoditi samo ukoliko stranke to isključivo žele, ni na koji drugi način“, istakao je Smailović.\n„Prvi sastanak sa medijatorom je nešto što nije sama medijacija, već medijator na tom prvom sastanku strankama objašnjava benefite medijacije i izda im potvrdu učešća na prvom sastanku. Tek ukoliko tada prihvate stranke da se sprovede postupak medijacije, tek će tada zaključiti sporazum i ući u postupak medijacije“, rekao je Smailović, pojašnjavajući da strane mogu da odustanu od medijacije i u toku postupka.\nPredsjednica Osnovnog suda u Podgorici, Željka Jovović, kazala je da su sudije potpuno opredijeljene ka posredovanju., navodeći da u sudu imaju vrlo uspješnu saradnju sa Centrom za posredovanje.\n„Ono što jebitno za medijaciju i što je stavlja ispred sudskog postupka je da je pravda vrlo brza, efikasna, da obezbijeđuje se tajnost postupka, za razliku od suda. Postupak pred sudom je strogo formalan, u posredovanju je neformalan i pravila postupka određuju same stranke, uz poredništvo medijatora“, pojasnila je Jovović.\n„U ovoj godini na današnji dan imamo 1.100. Prije dana medijacije, to je bilo oko 600 predmeta“, navela je Jovović.\nAdvokatica i članica Advokatske komore Crne Gore, Olja Mihailović ocijenila je da je značaj advokature kao profesije u procesu posredovanja nesporan.\n„Advokat je taj sa kojim sve počinje i završava. Teško je da može da se sprovede medijacija bez aktivnog učešća advokata. Advokatska profesija pruža najbolju platformu za sve vidove poredovanja“, rekla je Mihailović.\n„Prednosti za advokate kad je u pitanjuu posredovanje su višestruke. Prije svega to je unapređenje advokatske prakse, moderna advokatura zahtjeva razvijanje takvih vještina, i određena znanja koja ne podrazumijevaju tradicionalna koja smo stekli na pranim fakultetima“, navela je Mihailović.\nPredsjednik Evropskog pokreta u Crnoj Gori, Momčilo Radulović, je predstaljajujući analizu Pregled medijskih objava o Centru za posredovanje kazao da je analiziran period od 1. aprila do 30. juna ove godine i od 5. septembra do 5. decembra ove godine.\nOn je pojasnio da su analizom uključeni svi crnogorski mediji (štampani, portali i televizije), a da analizom nisu obuhvaćeni promotivni sadržaji.\n„Ukupan broj objava od 1. aprila do 30. juna je 30. Radni sporovi, sporovi države za zaposlenima su bili predominantni, 18 objava, Centar za posredovanje i značaj medijacije kao tema su bili u osam slučajeva, Centar za posredovanje i Zakon o alternativnom rješavanju sporova se pojavio u dva medijska izvještaja i Centar za posredovanje – poziv za obuku za medijatore u dva izvještaja“, naveo je Radulović.\n„Štampani mediji imaju 11 objava, 19 je bilo u elektronskim medijima., dnevne novine 11, televizija dvije objave i veb portali 17 objava. Najviše je izvještavala Pobjeda – šest objava, Dnevne novine tri, Portal analitika dvije i Cafe Del Montenegro i Fos media i Volim Podgoricu po dva, a ostali po jedan“, rekao je Radulović.\n„21 medijska objava vezana za sedmicu medijacije. Za Centar za posredovanje – Prijedlog zakona o alternativnom rješavanju sporova 12 i Centar za posredovanje – sporazumni razvod braka tri.“, kazao je Radulović.\n„Vidimo da je ova tema najbolje zastupljena na veb portalima. U 84 odsto slučajeva je zastupljena na portalima, a zabrinjavajuće je da dnevne novine nisu bile naklonjene toj temi. Najviše je u tom periodu izvješavala Antena M pet objava, četiri objave Cafe Del Montenego četiri, RTCG četiri objave, Kodex četiri objave, Portal analitika tri“, naveo je Radulović.\n„U člancima je primjetno da novinari nisu ulazili duboko u samu suštinu i pitanja posredovanja i u to što su prednosti medijacije“, dodao je Radulović.


TV Most - I za nordijske zemlje i za Balkan važi – zajedno smo jači\nKada se čita o nordijskom regionu, sve zvuči kao bajka, tu žive neki od najsrećnijih ljudi na svetu, koji pokazuju veoma visok nivo poverenja prema drugim ljudima, prema vladi, pravnom sistemu, što je osnova za ekonomsku produktivnost i rast, ali ta "bajka" nije nastala preko noći, niti može dekretom u parlamentu da se uspostavi, kaže generalni sekretar Saveta ministara nordijskih zemalja Dagfin Hejbroten.\n"Nordijske vlade pokazale su veliki ekonomski kvalitet, nizak nivo korupcije i sve to na korist svojih građana i to je razlog zašto im građani u tom regionu veruju", rekao je Hejbroten na konferenciji "Regionalna saradnja - nordijska iskustva".\nSituacija u nordijskim zemljama, kaže Hejbroten, može se opisati kao socijalni ugovor u kome građani prihvataju relativno visoke poreze i takse, ali to im se vraća kroz slobodno i besplatno zdravstveno osiguranje, a visok nivo jednakosti i ravnopravnosti u nordijskim društvima obezbeđuje dobru raspodelu bogatstva i to je, ističe Hejbroten, jedna od prekretnica koja je dovela do društvenog, psihološkog i svakog drugog blagostanja u nordijskom regionu.\n"Nisam ovde da vam držim lekcije, ili prenosim poruke koje treba da sledite, kontekst naših sredina je drugačiji, imamo drugačiju istoriju, geografiju, imamo puno razlika između naših regiona, međutim, mislim da imamo i dosta sličnosti. Verujem da istorija naše regionalne saradnje može da bude inspiracija za druge regione danas, verujem da je dobra i za vas. I za vas i za nas važi - zajedno smo jači", naglasio je Hejbroten.\nNordijske zemlje, kako objašnjava, nakon Drugog svetskog rata izabrale su da sarađuju, a tokom prvih 10 godina saradnje donete su ambiciozne odluke o uniji bez pasoša, zajedničkom tržištu rada, zajedničkom obrazovanju i postignuta je Konvencija o socijalnoj sigurnosti, a građani iz nordijskih zemalja mogli su se slobodno kretati, raditi, živeti i to je, naglašava, bilo moguće mnogo pre EU.\nSve nordijske zemlje, kaže Hejbroten, odlučile su da imaju dobro stanje u svojim društvima, da rade na produktivnosti, efikasnosti i da se koristi tzv. javna intervencija i to je taj nordijski model.\nU nordijskim zemljama, kako kaže, posotje zajednički razlozi za uspeh, jer su pre oko 100 godina, te zemlje bile među najsiromašnijima u Evropi, a jedan od ključnih razloga za uspeh, ističe Hejbroten, upravo je nordijska saradnja, koja je, prema njegovom mišljenju, jedinstvena, a predstavlja i najstarije i najsveobuhvatnije regionalno partnerstvo u svetu.\n"Ali, ako se vratimo nekih 70 godina, na kraj Drugog svetskog rata, tada se nije znalo da ćemo imati ovako dobru saradnju, međutim, imali smo snažno liderstvo, koje je posle rata izabralo saradnju, a ne sukobe. Naše zemlje su izašle iz Drugog svetskog rata sa veoma različitim iskustvom i očigledno, posle rata, zemlje su mogle da izaberu različite putanje, ali su ipak odabrale da sarađuju", rekao je Hejbroten.\nVeć 1952, podseća, parlamentarci su osnovali Nordijski savet, zajedničko parlamentarno telo, u kome mogu da sede samo poslanici iz parlamenata nordijskih zemalja, 1971. zvanična saradnja između vlada institucionalizovan je kroz Nordijski savet ministara, koje je izvršno telo, a nordijski premijeri sastaju se dva puta svake godine.\nTakođe, podvlači, u svakoj vladi postoje ministri zaduženi samo za nordijsku saradnju.\n"Organizovani smo u 11 ministarskih saveta, slično EU i svi ti ministri se sastaju, razgovaraju o različitim pitanjima, od zdravlja, zaštite životne sredine, energetike, ribarstva. Takođe, saradnja između parlamenata ostvaruje se kroz Nordijski savet, koji ima redovne sednice i sastaje se u nekom od nordijskih parlamenata", rekao je Hejbroten.\nNaglašava da je "jednakost dobra za svakoga", jer čini da građani imaju više poverenja, ali isto tako utiče na nižu stopu smrtnosti i veći životni vek.


Bezbednost skijaša u ski centru Kopaonik - Kopaonik - infoKOP\nKako bi skijaši i svi ljubitelji zimskih sportova u našim ski centrima bili bezbedni i uživali u komforu koji im nude naše planine o njihovoj sigurnosti se osim Skijališta Srbije brinu i pripadnici Ministarstva unutrašnjih poslova i Gorske službe spasavanja. Poboljšanje signalizacije i obeležavanje ski staza takođe su doprineli većoj bezebednosti, te je tokom cele prethodne sezone značajno smanjen broj povreda i zabeleženo samo jedno gubljenje na skijalištu.\nKako ne bi ugrozili svoju i bezbednost drugih skijaša, svi korisnici skijališta su dužni da se pridržavaju propisanih pravila o ponašanju na skijalištu. Na svim polaznim stanicama žičara kao i u ski informaciji koju skijaš dobija uz ski kartu navedena su pravila ponašanja koja je potrebno poštovati kako bi boravak na skijalištu bio što bezbedniji. Deca do 12 godina starosti su u obavezi da nose kacige, a to je preporuka i odraslima kako bi se izbegle eventualne povrede. Redari imaju obavezu da svakog ko se ne pridržava pravila upozore, a ako se i nakon upozorenja nastavi sa ugrožavanjem bezbednosti uslediće oduzimanje ski karte.\nSkijašima se preporučuje da izaberu stazu u skladu sa svojim mogućnostima i skijaškim umećem, a važen segment njihove bezbednosti je i poznavanje signalizacije i oznaka na skijalištu. Kako bi skijaše što bolje informisali na početku svake polazne stanice žičare postavljene su info table na kojima je prikazana signalizacija kao i njeno značene, a svaki skijaš može da se informiše i o tome koje staze i žičare su u funkciji. Granica skijališta obeležena je narandžastim štapovima i omogućava da se u slučaju gubljenja skijaš orjentiše i zatraži pomoć Gorske službe ili policije.\nUkoliko se skijaš izgubi, ne može da se orjentiše i ne vidi signalizaciju, potrebno je da pozove Gorsku službu spasavanja telefonom na broj 063 466 466, da podatke, a na osnovu poslednjeg očitavanja ski karte može da se sazna na kojoj žičari je bio poslednji prolaz, što omogućava da se se odredi koji deo skijališta je potrebno pretražiti u potrazi za skijašem.


Izvor: B92, 02.Apr.2020, 18:53\nBern -- Dok privreda Italije tone, usled mera za sprečavanje širenja koronavirusa, mafija od ove krize profitira, prenosi švajcarski dnevnik "Blik".\n"Italijanska mafija može pretnje da pretvori u šanse", kaže Đuzepe Governale, šef ustanove za borbu protiv mafije.\nEksperti procenjuju da 65 odsto malih i srednjih preduzeća preti stečaj, a organizovani kriminal vidi svoju šansu.\n"Treba samo pogledati porfolio mafijaških grupa da bi se videlo koliko >> Pročitaj celu vest na sajtu B92 << mogu da zarade na pandemiji", rekao je pisac i ekspert za mafiju Roberto Saviano italijanskom dnevniku "Republika".\nU proteklim decenijama je mafija investirala u preduzeća za pružanje usluga, kao što su kantine, firme za čišćenje i dezinfekciju, u uništavanju otpada, transport, pogredbna preduzeća i logistiku za naftu i namirnice.\n"Time će mafija zaraditi novac", kaže Saviono i podseća na poslednju veliku epidemiju u Italiji.\nPrema njegovim rečima mafija već planira vreme u kojem će biti rađeno na obnovi privrede, tvrdi Governale dodajući da će tada biti mnogo novca u opticaju.\nNjegova institucija već radi na planu za sprečavanje infltracije mafije.\n"Tražiće rupe u sistemu. Mi ćemo morati da pazimo na sumnjive organizacije, osnivanje novih preduzeća i lažne firme", kaže on.\nIstovremeno epidemija otežava borbu protiv organizovanog kriminala.\nSuđenja protiv stotine optuženih su privremeno obustavljena, kaže Nikola Grateri, tužilac u Kalabriji, sedištu moćne mafijaške organizacije Ndrangeta.\nMnogi strahuju i od incidenata koje bi mafija mogla podstaći.\nObaveštajna služba je već upozorila vladi na moguće nemire na jugu Italije, ukoliko bi se epicentaar preselio u taj deo zemlje, piše "La Stampa".\nPrema organizaciji Antigone, koja se zalaže za prava zatvorenika, od kraja februara otpušteno je iz zatvora više od 2.500 osuđenika, kako bi se smanjila opasnost od zaraze.\nMeđu njima su i lica bliska Ndrangeti, ističe tužilac Grateri dodajući da je to veoma uznemiravajuće i prava opasnost.


Uspešni plivači Valisa | Kolubarske\nPK Valis - Sarajevo 2019. (foto: PK Valis)\nPlivači valjevskog PK "Valis" osvojili su 11 medalja na danas održanom međunaronom plivačkom mitingu "Velež kup" u Sarajevu na kome je učestvovalo 20 klubova sa 305 plivača iz Srbije i Bosne i Hercegovine.\nSimon Stefanović je bio najuspešniji predstavnik kluba sa osvojene dve zlatne medalje, u disciplinama 50 metara slobodno (28,68 sekundi) i 100 metara slobodno (1:03,13 minuta), i bronzanom medaljom u disciplini 100 metara leđno (1:14,74 minuta).\nNajbrža u disciplinama 50 metara slobodno i 100 metara slobodno je bila Tijana Todorčević, dok su po jednu zlatnu medalju osvojile Anja Radojević u disciplini 50 metara leđno (33,44 sekunde) i Jana Tomašević u disciplini 100 metara delfin (1:20,75 minuta).\nDve srebrne medalje je osvojila Milica Ristić u disciplinama 50 metara slobodno (30,85 sekundi) i 50 metara leđno (36,47sekundi), a druga u cilju je bila i Anja Radojević (1:11,40 minuta).\nDo bronzanih medalja su stigli Simon Stefanović u disciplini 100 metara leđno (1:14,74 minuta) i Jana Tomašević u disciplini 50 metara delfin (35,61 sekundi).\nOgnjen Dašković je imao odlične nastupe u disciplinama 50 metara i 100 metara slobodno završivši trke na četvrtom mesto, dok je u disciplini 50 metara leđno bio peti.\nPlivački klub "Valis" je predstavljalo šest plivača, predvođenih trenerima Vladimirom Boškovićem i Nemanjom Simićem.\n"Posle sedmodnevnih pripema u Vrujcima, i aktivnim dvodnevnim skijaškim odmorom na Jahorini, plivači su nastupili na međunarodnom mitingu "Velež kup" u Sarajevu iz punog treninga i umorni. Rezultatima smo više nego zadovoljni, i odličan su pokazatelj za tempiranje forme za najvažnija takmičenja u zimskoj sezoni koja nas očekuju u martu, a do tada ćemo imati još nekoiliko kontrolnih takmičenja", izjavio je sportski direktor plivačkog kluba "Valis" Vladimir Bošković.


Zapamtite ovih pet saveta: Kako da lako ostvarite svaki cilj koji zamislite!\nPotrebno je samo malo motivacije\nPonekad nam treba mali podsticaj kako bismo postigli zamišljeno\nZanimljivosti 31.12.2017. - 19:40h Autor: Life Content\nBilo da se radi o ciljevima na poslu ili težnjama za ostvarivanjem određenih ambicija na privatnom planu, ponekad nam treba mali podsticaj kako bismo postigli zamišljeno. Saveti koji slede trebalo bi da vam omoguće što lakše ostvarenje zacrtanih ciljeva.\nAko sebi ne postavite što lakše ciljeve koje je moguće brzo ostvariti, verovatno je da ćete odugovlačiti s njihovom realizacijom. Primera radi, ako želite negde da otputujete, isplanirajte da to bude na neku obližnju destinaciju.\nAko planirate da smršate, neka vaši ciljevi ne budu neodređeni, poput ideja da treba da počnete sa vežbanjem ili budete više u formi. Umesto toga, detaljno odredite koliko kilograma želite da izgubite, kao i kako ćete to postići. Verujte nam, imaćete mnogo više motivacije!\nDruštvene mreže pružaju širok izbor vizualnih motivacija koje vas mogu stalno podsećati na zacrtane ciljeve. Motivacione poruke ili fotografije uvek držite u svom vidokrugu – na pozadini telefona ili na radnom stolu.\nUmesto da se brinete o tome koliko toga još uvek niste postigli, usresredite se na ono već ostvareno. Ako cenite svoj napredak, lakše ćete nastaviti da “grabite” prema cilju.


Javno - istrazivanja - Lobiranje u Srbiji: korupcija ili odbrana interesa kompanija\nNedostatak regulative o postupku pisanja zakona znači da javnost nema uvida u dogovore napravljene između državnih ustanova i privatnih kompanija u tom procesu\nSedište NIS-a u Novom Sadu\nSrpska naftna kompanija NIS, u većinskom vlasništvu ruskog Gazprom Njefta, čest je učesnik – ponekad kao jedini predstavnik poslovne zajednice – u državnim radnim grupama koje kreiraju predloge zakona i podzakononskih akata iz oblasti energetike, a koji direktno utiču na rad te kompanije, otkriva istraživanje BIRN-a.\nOvakva saznanja otvaraju pitanje sukoba interesa prilikom donošenja zakona u Srbiji usled nedostatka zakona kojim se uređuje način na koji kompanija može da lobira u javnim ustanovama u cilju zaštite svojih interesa.\nStručnjaci za borbu protiv korupcije kažu da nije neuobičajeno da korporacije imaju predstavnike u radnim grupama ministarstava u Srbiji u slučajevima kada postoji ograničen broj stručnjaka za to konkretno polje.\nIpak, problem je u činjenici da je ponekad samo jedna kompanija u konkretnoj industriji zastupljena i onda postoji malo pravila koja uređuju njeno učešće.\n„Radna grupa ne bi trebalo da bude telo u kojem se predstavnici raznih zainteresovanih strana dogovaraju kako da zadovolje svoje interese, mada se često dešava da baš tako bude“, kaže Nemanja Nenadić, programski direktor Transparentnosti Srbija.\n„Tajni dogovori sa kojima su obe strane zadovoljne teško bivaju otkriveni javnosti“, kaže on.\nDokumenta do kojih je došao BIRN pokazuju da su predstavnici NIS-a bili uključeni u razvoj programa za ostvarivanje Strategije razvoja energetike do 2025. godine i učestvovali u radnim grupama u okviru Ministarstva energetike kojima je zadatak bio pisanje „pravilnika“ o različitim aspektima geoloških istraživanja.\nOba dokumenta direktno uređuju poslovanje NIS-a u Srbiji.\nNIS, koji proizvodi i prerađuje naftu i gas i prodaje široku paletu naftnih derivata, učestvovao je i u sastavljanju pravilnika kojim se propisuju uslovi, kriterijumi, sadržaj i način razvrstavanja resursa i rezervi tečnih i gasovitih mineralnih sirovina 2016. godine.\nDokumenta do kojih je došao BIRN pokazuju da je NIS bio jedina kompanija koja je imala predstavnika u toj radnoj grupi.\nPres služba NIS-a potvrdila je BIRN-u da su predstavnici kompanije učestvovali u radnim grupama Ministarstva energetike, „na poziv ministarstva ili nadležnih organa“.\nNIS takođe „uzima učešće u javnim raspravama na nacrte zakona i podzakonskih akata koje sprovode predlagači propisa u skladu sa članom 41. Poslovnika Vlade Republike Srbije“, dodaju iz kancelarije.\n„U tom smislu, kompanija analizira i priprema komentare i sugestije na propise.“\nU NIS-u kažu da je ova kompanija i član raznih privrednih udruženja koja „u okviru svojih aktivnosti analiziraju propise i dostavljaju sugestije i komentare nadležnim državnim organima, a u cilju unapređenja pravnog okvira“.\nSlužba za saradnju sa medijima je citirala niz regulativa u vezi sa vođenjem radnih grupa i javnih rasprava.\nBIRN se obratio Ministarstvu energetike u vezi sa pravilima koja uređuju učešće privatne kompanije u radnim grupama ministarstva, ali nije dobio odgovor do objavljivanja ovog teksta.\nSrbija je prodala udeo od 51 posto u NIS-u ruskom Gazprom Njeftu 2008. godine za 400 miliona evra i obećanje „teško“ 550 miliona evra u investicijama do 2012. godine.\nDogovor je kritikovan u to vreme kao potcenjivanje vrednosti kompanije.\nProdaja NIS-a se poklopila sa periodom proglašenja nezavisnosti Kosova, tokom kojeg se Srbija značajno oslanjala na snagu ruskog veta za blokiranje podrške Kosovu u Ujedinjenim nacijama.\nUdeo Gazprom Njefta je od tada skočio na 56 posto, dok Rusija opslužuje 40 posto potrošnje prirodnog gasa u Srbiji.\nKritičari kažu da ovakva situacija u oblasti energetike daje Moskvi snažan politički uticaj u Srbiji.\nAleksandar Antić, ministar rudarstva i energetike, Kiril Tjurdenjev, generalni direktor NIS-a i Aleksandar Čepurin, ambasador Rusije u Srbiji na zajedničkom događaju u Požarevcu u maju 2017. Foto: NIS\nNacrt zakona kritikovan\nU slučaju NIS-a, ne sugeriše se da je bilo kakav zakon prekršen, s obzirom da Srbija nema Zakon o lobiranju.\nMinistarstvo pravde je 6. avgusta, nakon godina odlaganja, predložilo Skupštini Srbije Nacrt Zakona o lobiranju, a ministarka pravde Nela Kuburović je izjavila da očekuje da će ga parlament podržati kasnije ove godine.\nAli Transparentnost Srbija kaže da nacrt već ima manjkavosti.\n„U predlogu zakona izričito se navodi da se lobiranjem ne smatra javno saopštavanje stavova i dostavljanje predloga, stručnih mišljenja i inicijativa u vezi sa donošenjem propisa, iako je to nesumnjivo jedan od vidova lobiranja“, navela je ova organizacija u saopštenju 15. avgusta 2018. godine.\nMarko Drajić, autor knjige „Korporativno lobiranje u Evropskoj uniji“, kaže da lobiranju u Srbiji bolno manjka transparentnosti i profesionalizma.\n„Ono svakako postoji“, kaže on, „ali ne postoji kodeks ponašanja kojeg lobisti moraju da se pridržavaju i jasno definisana pravila ko, koga, kada, u čije ime i sa kojim ciljem može da lobira“.\nOn je dodao i da ne postoji obaveza da funkcioneri podnose izveštaje o kontaktima sa lobistima, predmetom i prirodom tog kontakta.\n„To otvara prostor spekulacijama o tome zašto se neki zakon donosi, da li je donet zarad koristi pojedinaca ili u opštem interesu i da li je rezultat korupcije ili dobro argumentovanih stavova zainteresovanih strana“, rekao je Drajić za BIRN.\nNajčešće lobiraju one kompanije ili poslovna udruženja čija je delatnost najviše regulisana, poput prerađivača nafte ili duvana, dodao je Drajić.\nOstali se, kako je dodao, mogu identifikovati ukoliko se pogleda „ko ima najviše koristi od pojedinih političkih odluka, ali svakako ne možemo da budemo sigurni šta stoji iza njih – korupcija ili legitimno zastupanje interesa“.\n„Tamo gde postoji korupcija, nema lobiranja, to je kriminal“.\nNemanja Nenadić iz Transparentnosti Srbija kaže da jedan od problema leži u činjenici da obično nisu prisutni predstavnici svih onih na koje se zakon odnosi.\n„Kada se dve prisutne strane dogovore, taj dogovor će vrlo verovatno biti na štetu trećeg“, kaže on.\nKada nedostatak stručnjaka u nekoj oblasti zahteva učešće korporativnih interesa, „moraju postojati pravila o sukobu interesa – da onaj ko zagovara određeno rešenje, jasno predoči ostalim učesnicima i javnosti koje privatne interese ima u vezi sa takvom odredbom zakona“, kaže Nenadić.\nPrivatne kompanije mogu uzeti učešća, kaže Drajić „ali samo ukoliko i kompanije, organizacije ili eksperti koji bi mogli da imaju suprotstavljene interese imaju jednaku šansu da ih predstave u toj radnoj grupi“.\n„Dobar zakonodavac treba da se ponaša kao nezavisni sudija, da uzme u obzir sve argumente i donese odluku koja je u javnom interes“.


422.000 Sirijaca pod opsadom ostalo bez pomoći\nBeta 25. avgusta 2015. 22:50\nGeneralni sekretar Ujedinjenih nacija Ban Ki Mun optužio je sve strane u sirijskom sukobu za „neselektivne i nesrazmerno velike napade“ na civile i rekao da UN i njihovi partneri jula nisu mogli da dostave hranu za 422.000 ljudi u oblastima pod opsadom.\nBan je u mesečnom izveštaju Savetu bezbednosti UN, objavljenom u utorak, rekao da je ključni problem težak pristup do 4,6 miliona Sirijaca u teško pristupačnim oblastima, najviše pod kontrolom vojske ekstremističke Islamske države.\nOn je rekao da su agencije UN i njihovi partneri prošlog meseca stigli do samo 29 od 127 teško pristupačna mesta, a jedina pomoć koja je stigla u oblasti pod opsadom, bila je neznatna količina medicinske pomoći za 1,8 odsto stanovništva.\nGeneralni sekretar UN je ukazao da je opsada „sveprisutna taktika rata“ u Siriji.\nOn je kritikovao „potpuni izostanak zaštite civila“ i „opšte nepoštovanje ljudskih života“ u Siriji, gde je u toku „najveća humanitarna kriza, kriza mira i bezbednosti s kojom se svet danas suočava“.\nBan je rekao da je isporučivanje humanitarne pomoći za mnoge od 12,2 miliona ljudi kojima je pomoć potrebna, i dalje „veliki izazov“ zbog sukoba, nesigurnosti, premeštanja linije fronta „i namerne opstrukcije i ometanja koje čine strane u sukobu, uključujući ograničenja kretanja i komplikovane administrativne postupke“.\nGeneralni sekretar je pozvao sve sukobljene strane da dozvole isporuke pomoći, ali je rekao da to ne može biti zamena za političku akciju kojom bi se okončao rat koj je ušao u petu godinu sa više od 250.000 poginulih ljudi.


KUHINJA SOLIDARNOSTI NS godinu dana zajedničke borbe - Dotkom\nKUHINJA SOLIDARNOSTI NS godinu dana zajedničke borbe\nPosted by postman on May 14, 2021 0 Comments\nOd samog početka cilj kuhinje je isti, da obezbedi tople obroke za najugroženije delove stanovništva u našem gradu. Kuva se u Crnoj kući, dva puta nedeljno, a obroci se nakon toga distribuiraju na više različitih lokacija.\nKuhinju su u maju prošle godine pokrenuli volonteri i volonterke okupljeni oko Omladinskog centra CK13 i Združene akcije Krov nad glavom Novi Sad, a u međuvremenu je u aktivnostima kuhinje učestvovalo blizu sto različitih ljudi.\nTokom ovih godinu dana skuvano je na hiljade obroka, a osim hrane, pomoć se često ogleda i u raznim drugim vidovima podrške, mada je za naše korisnike i korisnice velika stvar i sama činjenica što su se ljudi iz njihovog grada udružili kako bi im pomogli oko jedne od najbazičnijih ljudskih potreba.\nOsim volonterskog angažmana tima za kuvanje i distribuciju, sve ovo ne bi bilo moguće i bez vaših pojedinačnih donacija u novcu, hrani, ambalaži.\nKuhinja će sutrašnji rođendan proslaviti radno, a pozivamo vas da nam se nakon toga pridružite u dvorištu Crne kuće, u periodu od 15 do 18h (ako vremenske prilike dozvole) kako bismo zajedno nazdravili ovoj godišnjici i poželeli da u budućnosti više ne bude potrebe za kuhinjama poput ove naše.


Sve lekcije>\tDelegiranje administracije objekata grup ...>\nDelegiranje administracije objekata grupnih polisa (GPOs)\nAktivni direktorijum nam omogućava da efikasno upravljamo objektima korišćenjem opcije delegiranja Delegating Administrative Control nad objektima. U ovu svrhu koristimo čarobnjaka Delegation of Control Wizard i MMC konzolu za dodeljivanje dozvola određenim korisnicima kako bi mogli da obavljaju razne administrativne zadatke.\nOpišete sta znači delegiranje kontrole neke organizacione jedinice.\nOpišete svrhu i funkciju Delegation of Control Wizard-a.\nDelegiranje kontrole je mogućnost dodeljivanja odgovornosti za upravljanje objektima aktivnog direktorijuma drugom korisniku, grupi ili organizaciji. Delegiranjem kontrole, možemo da eliminišemo potrebu za kreiranjem više administratorskih naloga koji imaju ugrađeni autoritet.\nDozvole za modifikovanje specifičnih atributa objekta, kao što su dodeljivanje dozvole za resetovanje korisničkih naloga.\nZašto delegiramo administrativnu kontrolu?\nDelegirana administracija u aktivnom direktorijumu pomaže uprošćavanje administrativne suštine upravljanja mrežom koristeći mogućnost distribuiranja administrativnih zadataka na grupu korisnika. Sa delegiranom administracijom možemo da dodelimo osnovne administrativne zadatke regularnim korisnicima ili grupama i da dodelimo Domen-wide i Forest-wide administrativne zadatke korisnicima od poverenja Domain Admins i Enterprise Admins grupama.\nDelegiranjem kontrole dajemo grupama u našoj organizaciji više kontrole nad njihovim lokalnim resursima. Takođe štitimo mrežu od namernih ili malicioznih šteta tako što smo ograničili članstvo u grupi Administrators.\nDelegate Permissions: Koristimo Delegation of Control Wizard da dodelimo dozvole na nivou organizacionih jedinica. Moramo ručno da dodeljujemo dodate specijalne dozvole na nivou objekata.\nU Active Directory Users and Computers desni klik na organizacione jedinice za koje želite da eliminišete kontrolu i zatim klik na Delegate Control da biste pokernuli čarobnjaka. Takođe možete izabrati organizacionu jedinicu i onda kliknuti na Delegate Control na Action meniju.\nJedna od najvećih prednosti aktivnog direktorijuma je opcija za delegiranje mnogih administrativnih zadataka unutar organizacije. Upravljanje grupnim polisama takođe je jedan od zadataka kojim možemo da delegiramo određenog korisnika ili grupu korisnika za određene administrativne zadatke.\nImamo tri opcije za delegiranje administracije grupnih polisa. Prvo, možemo da delegiramo dozvole za kreiranje, brisanje i modifikovanje objekata grupnih polisa (GPOs). Podrazumevano, samo grupe korisnika Domain Admins, Group Policy Creator Owners i System Account poseduju ovo pravo. Group Policy Creator Owner grupa poseduje dodatnu restrikciju u koja se sastoji u tome da članovi ove grupe imaju dozvolu da modifikuju postavke samo za GPO koje su sami kreirali.\nBilo kom korisniku ili grupi korisnika možemo da dodelimo pravo da kreira i briše GPOs selektovanjem Delegation kartice na Group Policy Object kontejneru i zatim klik na dugme ADD (Slika 1).\nDruga opcija za delegiranje administracije grupnih polisa je delegiranje prava za upravljanje linkovima grupnih polisa (Manage Group Policy Links). Ova opcija ne daje dozvolu administratorima da modifikuju svaki objekat grupne polise, ali im daje pravo da dodaju i uklanjaju GPO linkove za kontejner objekat. Najlakši način za dodeljivanje nivoa ovih dozvola je korišćenje Delegation of Control Wizard. U Active Directory Users and Computers konzoli desni klik na kontejner kojim želimo da upravlja određeni korisnik ili grupa korisnika i zatim kliknemo na Delegate Control da bismo pokrenuli Delegating of Control Wizard. Kada startujemo čarobnjaka na nivou organizacione jedinice, jedan od standardnih zadataka koji možemo da delegiramo je dozvola za upravljanje linkovima grupnih polisa (Manage Group Policy Links) (Slika 2).\nTreći način za delegiranje administracije grupnih polisa je davanje korisnicima pravo da generišu Set of Policy (RsoP) informacije. Možemo ponovo da koristimo Delegation of Control Wizard za dodeljivanje prava za Generisanje RsoP alatke i u Logging i u Planning Mode-u (Slika 3).\nDelegiranje administracije objekata grupnih polisa (GPOs) 1\nDelegiranje administracije objekata grupnih polisa (GPOs) 2\nDelegiranje administracije objekata grupnih polisa (GPOs) 3\nDelegiranje administracije objekata grupnih polisa (GPOs) 4


Evropski parlament sve glasniji o Srbiji – koliko je zapravo poslanika oštro prema vlasti? | Autonomija\nEvropski parlament sve glasniji o Srbiji – koliko je zapravo poslanika oštro prema vlasti?\nUkoliko su prethodni meseci pokazali da Srpska napredna stranka ima podršku demohrišćana u Evropskom parlamentu, dok su socijaldemokrate, liberali i zeleni sve kritičniji povodom stanja u Srbiji, to pokriva skoro 500 poslanika od ukupno 705 u ovoj instituciji\nDan nakon održanih izbora 21. juna, poslanici grupe Socijalista i demokrata u Evropskom parlamentu izdali su saopštenje da je novi sastav parlamenta „ruganje demokratiji“ i pozvali države članice EU da ne otvaraju nova pregovaračka poglavlja sa Srbijom dok se stanje ne popravi. U poslednjih godinu dana, EP je posredovao u dijalogu vlasti i opozicije, poslanici su slali pisma komesaru za proširenje Varheljiju, a ocene su postajale sve oštrije.\nPoslanika Socijalista i demokrata, grupe koja okuplja partije levog centra širom kontinenta, ima 146 od ukupno 705, što je čini drugom po veličini. Međutim, ovi poslanici nisu jedini digli glas o Srbiji poslednjih meseci – pismo komesaru Varheljiju, u kojem se izražava duboka zabrinutost stanjem demokratije u Srbiji, krajem maja poslala je i liberalna grupa „Obnovimo Evropu“, koja ima 98 poslanika. Odmah nakon izbora u Srbiji, saopštenje o nedovoljnom nivou demokratije za ulazak u EU je objavila i poslanica grupe Evropskih zelenih zadužena za Srbiju Viola fon Kramon Taubadel – ova grupa ima 67 poslaničkih mesta.\nNisu, naravno, svi poslanici ovih grupa u Evropskom parlamentu pojedinačno zauzeli stav o situaciji o Srbiji. Činjenica je, međutim, da su to uradili oni poslanici koji su u okviru njih takozvani „izvestioci iz senke“ za Srbiju – Fon Kramon za Zelene i poslanik Klemen Grošelj za „Obnovimo Evropu“, i da se do sada nisu čuli nikakve drugačije poruke iz njihovih redova. To znači da su se, od grupa u Evropskom parlamentu koje su poslednjih meseci izašle sa jasnim stavom o Srbiji, tri kritične prema stanju u zemlji – socijaldemokrate, zeleni i liberali – dok samo jedna, Evropska narodna partija, i dalje ima blagonaklon stav prema vlastima. Odnos snaga ovih poslanika je 311 prema 187.\nNakon izbora, na dnevnom redu su formiranje novog zajedničkog odobora Evropskog parlamenta i Narodne skupštine, a u drugoj polovini godine možemo očekivati i pokušaj da se obnovi posredovanje, koji su najavili poslanici Tanja Fajon i Vladimir Bilčik, kao i rezoluciju Evropskog parlamenta o Srbiji, koja će uslediti nakon izveštaja Evropske komisije na jesen.\nOd povremenih komentara do alarma za uzbunu\nU formalnom smislu, sve odluke o politici proširenja EU donose države članice, dok pregovore vodi Evropska komisija. Evropski parlament, čije poslanike neposredno biraju svi građani EU, nema obavezujućih nadležnosti kada je stanje u Srbiji u pitanju, ali je, kao i u drugim oblastima, razvio mehanizme na osnovu kojih stavovi poslanika mogu da se iskažu i utiču na javnost i ostale institucije EU. Kako su reakcije i medija i vlasti u Srbiji poslednjih godina pokazale, ovi stavovi imaju određenu političku težinu.\nZa razliku od Evropske komisije, koja u svojim izveštajima o Srbiji ne daje političke ocene i ne osvrće se na pojedinačne slučajeve, Evropski parlament ima mogućnost da to uradi. Čak i u godinama kada stanje u Srbiji nije bilo kontroverzno koliko danas, u rezolucijama Evropskog parlamenta čiji je nacrt sastavljao tadašnji izvestilac za Srbiju Dejvid Mekalister našla su se, putem amandmana, pitanja poput rušenja u Savamali i stanja u medijima.\nNovi petogodišnji saziv Evropskog parlamenta izabran je u maju 2019. godine, i za godinu dana je svojom aktivnošću u pogledu Srbije nadmašio celokupni prethodni saziv. Svi organi se nisu ni konstituisali do kraja, a već je, povodom održavanja izbora u Srbiji, dogovorena posrednička uloga evropskih poslanika u dijalogu vlasti i (dela) opozicije, u septembru prošle godine. Kako je naš portal uoči izbora pisao, dogovorene mere na kraju nisu dovele do znatnih poboljšanja, ali je samo uključivanje ove institucije u posredovanje značilo priznanje da u Srbiji situacija sa izbornim uslovima problematična.\nJoš jedan potez Evropskog parlamenta u prilog ovom zaključku bio je plan da se na izbore pošalje posmatračka misija, što se na kraju nije desilo zbog pandemije COVID-19. Kako poseća glavni i odgovorni urednik portala European Western Balkans Nemanja Todorović Štiplija, ove misije do sada se nisu slale u zemlje kandidate, već one koje su na nižem stepeniku, poput Moldavije, Ukrajine ili Kosova.\n„U zemlji kandidatu ranije nije bilo ovakvih misija – iako na kraju nije poslata, sama najava da će je biti je bila znak da neke stvari nisu u redu“, naglašava Štiplija.\nNakon uvođenja vanrednog stanja zbog izbijanja pandemije koronavirusa, a potom i zakazivanja izbora za 21. jun, usledila su tri pisma na adresu komesara Olivera Varheljija. Jedno su potpisali jedanaest poslanika iz redova liberala, drugo deset iz redova socijaldemokrata, a treće, koje je napisao poslanik Atila Ara-Kovač, dvadeset njegovih kolega iz čak pet različitih grupa, uključjući zelene i levicu, kao i jednog člana Evropske narodne partije iz Finske, Petrija Sarvame.\nSva tri pisma otvoreno su ukazala na zabrinjavajuću situaciju, najpre povodom uvođenja vanrednog stanja bez zasedanja parlamenta, a potom zakazivanja izbora bez konsultacija sa svim političkim akterima. Poslanici su izrazili sumnju da će izbori 21. juna biti fer i demokratski zbog faktora kao što je kontrola vlasti nad medijima. Ovako jasno određivanje prema stanju u Srbiji ranije je izostajalo.\nKonačno, uoči izbora, evropski poslanici održali su sastanke sa vlašću, opozicijom i civilnim društvom, uz poruku da se kontakti i razgovori nastavljaju i nakon njih.\nKako se došlo do toga da od povremenih komentara Evropski parlament uzme ovako ozbiljno učešće u razvoju događaja u Srbiji? Prema mišljenju poslanika Klemena Grošelja, izvestioca iz senke grupe „Obnovimo Evropu“ za Srbiju, dva razloga su ključna – izbori i Kosovo.\n„Kada je reč o izborima, postoje očigledne razlike među različitim političkim grupama u EP. Što se tiče naše grupe Obnovimo Evropu, mi se zalažemo za slobodne i poštene izbore kao osnovu modernih demokratskih društava. Moj trenutni utisak je da Srbija ne ispunjava ove kriterijume“, izjavio je Grošelj za naš portal uoči održavanja izbora 21. juna.\nDrugi razlog porasta interesovanja za Srbiju, napominje ovaj evropski poslanik, jeste budućnost odnosa Srbije i Kosova, pošto je preovlađujuće očekivanje da će nova vlada u Srbiji, a takođe i na Kosovu, nakon izbora rešiti otvoreno pitanje Kosova.\n„Ovo očekivanje je usko povezano sa stavom određenih političkih grupa u EP prema srpskim vlastima. Naravno, to takođe znači da ako se ta očekivanja ne ispune, stav bi mogao i da se promeni. To će, prema tome, takođe biti važan faktor, bar za deo EP, u budućem odnosu prema Srbiji i srpskim vlastima“, napomenuo je Grošelj.\nKako podseća Nemanja Todorović Štiplija, u narednim mesecma ponovo ćemo gledati formalne instrumente Evropskog parlamenta u akciji – rezolucije koja se piše na osnovu izveštaja Evropske komisije kao i, pretpostavlja se, novi sastanak Parlamentarnog odbora za stabilizaciju i pridruživanje.\n„Evropski parlament u rezoluciji daje svoj politički stav, tako da je ona koja se odnosi na Srbiju izuzetno važna“, napominje on. To će biti prva rezolucija koju će sastaviti novi izvestilac za Srbiju Vladimir Bilčik koji, kao i njegov prethodnik Mekalister, dolazi iz redova Evropske narodne partije. Iako su rezolucije do sada bile mnogo izbalansiraniji dokumenti nego što se to možda očekuje, u vazduhu ostaje da visi poruka iz prethodne nedelje, kada se pokazalo je da Srpska napredna stranka još uvek ima podršku Evropske narodne partije (EPP), čiji je pridruženi član.\nDonald Tusk protiv Tanje Fajon, ili ipak malo složenije\nTvit u kojem je predsednik EPP Donald Tusk poželeo sreću predsedniku Srbije Aleksandru Vučiću pred parlamentarne izbore u nedelju naišao je na burne reakcije na toj društvenoj mreži, kao i njegova čestitka na pobedi koja se nikada nije dovodila u pitanje.\nS druge strane, saopštenje grupe Socijalista i demokrata u ponedeljak predsednik Vučić je okarakterisao kao samostalnu kritiku Tanje Fajon, iako je njena izjava bila tek deo reakcije u kojoj su učestvovale i njene kolege Kati Piri i Tonino Picula. Saopštenje je objavljeno na zvaničnom sajtu ove poslaničke grupe.\nKao što je već napomenuto, ukoliko su prethodni meseci pokazali da Srpska napredna stranka ima podršku demohrišćana u Evropskom parlamentu, dok su socijaldemokrate, liberali i zeleni sve kritičniji povodom stanja u Srbiji, to pokriva skoro 500 poslanika od ukupno 705 u ovoj instituciji. Preostale tri poslaničke grupe nisu se posebno bavile situacijom u zemlji, ali njihovi prethodni stavovi već su poznati.\nNikako se ne može reći da je grupa Ujedinjena evropska levica – Nordijska zelena levica, koju čine grčka Siriza, nemačka Levica i druge partije, naklonjena vlastima u Srbiji, a ovo je za naš portal potvrđeno iz ove grupe, koja broji 39 poslanika. Kako nam je rečeno, grupa ima veoma kritičan prema situaciji vezano za stanje demokratskih standardi i sloboda, prvenstveno vezano za slobodu medija, i generalno demokratskih tokova u zemlji.\nS druge strane nalaze se Evropski konzervativci i reformisti, grupa koja broji 62 poslanika, a u kojoj glavnu reč vodi vladajuća poljska partija Pravo i pravda. Ova partija i sama se nalazi pod optužbama za kršenje evropskih vrednosti, pre svega vladavine prava, a podrška koju je davala proširenju na Zapadni Balkan govori o tome da je teško očekivati od poslanika ove grupe da se pridruže kritikama vlasti u Srbiji.\nKonačno, grupa koju čine desne populističke partije – Identitet i demokratija – kada je reč o pitanjima proširenja, poslednjih godina se isticala protivljenjem prijema Turske i, u manjoj meri, Albanije. Šarenolikost ove grupe koju čine 76 poslanika, od partija skeptičnijih prema proširenju, poput francuskog Nacionalnog okupljanja i Alternative za Nemačku, i onih koje su imale više prijateljski odnos prema Srbiji, kao što je Slobodarska partija Austrije, do sada je onemogućavala jasan stav grupe o stanju u zemlji.\nEvropski parlament još uvek je manje polarizovan nego nacionalna zakondovna tela, i u njemu vladajuću koaliciju trenutno čine tri najveće grupe – EPP, Socijlisti i demokrate i „Obnovimo Evropu“. Poslednjih godina nije dolazilo do značajnih slučajeva preglasavanja kada su na dnevnom redu bile teme proširenja. Međutim, taj scenario nije nezamisliv – u novembru prošle godine Odbor za spoljne poslove Evropskog parlamenta nije iz prve podržao kandidaturu Olivera Varheljija za komesara za proširenje. Trideset poslanika je glasalo za, a 48 protiv, i to baš iz redova grupa koje su trenutno kritične prema vlastima. Tek nakon što je dostavio odgovore na dodatna poslanička pitanja, Varheljijeva kandidatura je potvrđena.\nUkoliko bi, dakle, u nekom trenutku, došlo do preglasavanja povodom dokumenata u Srbiji, da li bi vlast mogla da očekuje da ima većinsku naklonjenost? Trenutno brojčano stanje i jasni stavovi izneti poslednjih meseci pokazuju da to ne bi bio slučaj.\nIpak, formalni dokumenti su tek deo uticaja Evropskog parlamenta, posebno ako njihov sadržaj ne dolazi do većine medija u Srbiji. Ono u čemu zaista može da se napravi značajna razlika jeste nastavak posredovanja, ali u drugačijem formatu nego što je to bio slučaj prošle godine – sada više svakako nema opozicije u parlamentu, barem ne one koja se žali na izborne uslove. EP je u Severnoj Makedoniji uspeo da isposreduje sporazum kojim je razrešena politička kriza, i očekivaće se da opozicija u Srbiji nastavi da insistira na ovoj vrsti rešenja. Da li će do njega doći, zavisiće od manevarskog prostora vlasti.\n(Aleksandar Ivković, European Western Balkans)\nFauči: Za imunitet krda potrebno vakcinisati između 70 i 90 odsto građana


Selidbe i transport - Pošaljite zahtev | Tender5.net\nSelidbe i transport - pošaljite zahtev\nSve usluge oko selidbi stambenog prostora, selidbi poslovnih prostora, međunarodnih selidbi, selidbi u Beogradu ili selidbi u Srbiji pružiće Vam članovi servisa Tender5.net. Slanjem zahteva i za najspecifičnije poslove koji se tiču selidbe – selidbe kućnih ljubimaca, selidbe antikviteta, specijalnog tereta, diplomatske selidbe, dobićete konkurentne ponude naših partnera. Pakovanje stvari, demontaža i montaža nameštaja, odnošenje nepotrebnih stvari, vangabaritni prevoz, kamionski prevoz i kombi selidbe su u opisu posla naših izvođača.\nDa bi Vaše preseljenje proteklo jednostavno, brzo i sigurno, angažujte profesionalnu firmu sa iskustvom u poslovima selidbe, koja će odgovarati za vaše stvari, garantovati bezbednost, a slučaju eventualnih nezgoda i oštećenja osigurati nadoknadu štete. U opisu radova upišite da li želite pomoć pri pakovanju stvari i nameštaja, da li imate specifične komade nameštaja ili antikvitete, ili veliki teret koji zahteva posebno rukovanje, da li želite selidbu “ključ u ruke” ili selidbu pojedinačnih komada. Firme registrovane u sistemu Tender5.net mogu odgovoriti i na Vaš zahtev koji sadrži i skladištenje stvari za koje trenutno nemate mesta u domu, kao i odvoženje nepotrebnih stvari koje ste odlučili da zamenite novim. Na Vaš zahtev koji se tiče selidbe u Beogradu, selidbe u Srbiji ili međunarodne selidbe odgovoriće profesionalne firme specijalizovane za ovu vrstu posla.\nNaši članovi su firme iz cele Srbije, bez obzira u kojem se delu zemlje nalazite, moći će da odgovore na Vaš zahtev za kombi selidbu i selidbu kamionskim prevozom. Mnoge od njih se bave i međunarodnim selidbama, tako da će biti u mogućnosti da realizuju i ovaj Vaš zahtev. Popunjavanjem formulara ispod, šaljete zahtev koji prosleđujemo izvođačima, članovima servisa Tender5.net, Vaše je da se opustite i sačekate ponude do pet naših izvođača.\nSlanjem zahteva koji se tiču selidbi u Beogradu, selidbi u Srbiji ili selidbi u inostranstvo osiguravate za sebe najbolju ponudu. Odgovoriće Vam do pet članova sistema, profesionalnih firmi, sa konkurentnim ponudama, a Vi ćete se odlučiti za onu koja Vam najviše odgovara. Svoju odluku o izboru majstora ćete doneti na osnovu konkretne ponude, ali i uvidom u profil izvođača na sajtu Tender5.net, gde ćete videti ocene i preporuke za njegov dosadašnji rad posredstvom platforme Tender5.net.\nTender5.net je jedini servis u Srbiji koji omogućava građanima da promene način na koji dolaze do izvođača radova i da im olakša donošenje ispravne odluke, jer ste Vi postavljate uslove. Da biste izbegli stres prilikom selidbe i prenošenja stvari, namešta i tereta, angažujte firmu koja će posao selidbe obaviti profesionalno za Vas. Vaša selidba će biti detaljno organizovana i isplanirana, stvari upakovane, obeležene, po potrebi skladištene i bezbedno prenešene i raspakovane na željenoj lokaciji. Selidbe po sistemu ključ u ruke, selidbe pojedinačnih stvari ili specijalnih komada nameštaja, antikviteta i ostalih vrednih stvari će biti u sigurnim rukama i vozilima.


ŠAH - MOZGALICE - ENIGMATIKA - KVIZOVI: MPS za anagramiste - objavljivanje rezultata prvog kola\nMPS za anagramiste - objavljivanje rezultata prvog kola\nNa 19. Međunarodnom prvenstvu Srbije za anagramiste završeno je prvo kolo, a rezultati će biti objavljeni u četvrtak, 17. decembra, s početkom u 20:00.\nNa svakih pet minuta ćete moći videti rezultate po kategorijama, a to znači da će anagramni izazov (gde željno očekujete da čujete koga će nagraditi Rambo Amadeus) doći na red u 20:40.\nPreostalo je samo da nabavite kokice i osvežavajuće napitke, eventualno neko pivce ili rakijicu, pa da uživate u vatrometu sjajnih radova sa ovog najkvalitetnijeg takmičenja anagramista u našem regionu.\nHvala svima koji su kao takmičari ili članovi žirija doprineli da prvo kolo uspešno protekne!\nQuizmaster 17/12/20 12:51\nPogrešna mi je bila računica, anagramni izazov dolazi na red u 20:20. Ukoliko ste nestrpljivi, može saznati sve rezultate i ranije ako skinete dokument sa linka koji ću dati.


PRVA DAMA o osnivanju Nacionalnog centra za rani razvoj deteta - biznis24.rs\nSrbija će kroz dve godine dobiti Nacionalni centar za rani razvoj deteta i inkluziju ”Ukras sveta”, koji će pružiti sveobuhvatni pristup za sva pitanja i intervencije koje se odnose na rani razvoj deteta, što je posebno važno za decu kod koje je otkriveno zaostajanje u razvoju, ali i njihovim roditeljima, izjavila je supruga predsednika Srbije ,Tamara Vučić.\nTamara Vučić je u intervjuu za Politiku navela da se nada da će kamen temeljac za izgradnju Centra, na lokaciji na Bežanijskoj kosi, biti postavljen krajem godine, a da će radovi biti završeni na leto 2023. godine.\nMesto za pitanja, nedoumice i informacije\n“Takav projekat ne postoji u Evropi i šire”\nDodala je da će roditeljima biti od pomoći jutjub kanal ”Ukras sveta”, kao i sajt www.ukrassveta.rs , koji će biti pušten u rad, a plan je i da se održavaju radionice i panel diskusije na temu ranog razvoja.\n”Na čelu te institucije će biti ljudi koji o svemu ovome znaju mnogo više od mene, a ja samo tu da povećam vidljivost jedne teme o kojoj se ne govori dovoljno, a koja treba da ima našu punu pažnju i posvećenost”, navela je Tamara Vučić.\nNavela je da prema saznanjima koje ima, takav državni projekat i sveobuhvatan pristup ranom razvoju deteta pod jednim krovom, ne postoji u Evropi, ali ni šire, te da se u kreiranje krenulo ”od nule”.\n”Paralelno sa fizičkom izgradnjom Centra, podizaće se svest o važnosti ranog razvoja deteta, i to je ono što vidimo kao glavni zadatak u narednom periodu, uz motivisanje mladih medicinskih radnika ka specijalizaciji u ovoj oblasti”, rekla je Tamara Vučić.\nZa projekat formirana radna grupa: Lončar, Kisić Tepavčević, Ružić…\n”Čitav projekat je počeo pre nešto manje od godinu dana od jednog lista papira sa tri pasusa i idejom koja je okupila sjajne ljude koji su prepoznali i podržali ovaj projekat”, kazala je Tamara Vučić.\n”Centar će biti mesto edukacije za sve, tako ćemo ojačati i razvojna savetovališta kojih trenutno ima 24 u celoj Srbiji, a svi zaposleni u tim i drugim ustanovama primarnog tipa imaće mogućnost pohađanja predavanja i usavršavanja upravo u Centru”, navela je Tamara Vučić.\nbiti · centar · deteta · dobiti · državnom · evraSrbija · godine · inkluziju · intervencije · između · koje · koji · Kroz · miliona · Nacionalni · navodi · odnose · pitanja · pristup · projektu · pružiti · rani · razvoj · Reč · sveobuhvatni · sveta · ukras · uloženo\n“Svaki prosečan frilenser sa zaradom od 500 do 1.500 EUR PRESTA ...\nTeretna vozila čekaju samo na Kelebiji 60 minuta


Rezultat pretrage za pojam: BELEX15\nBeogradska berza: Solidan nedeljni rast indeksa\nBEOGRAD – Indeksi Beogrdske berze završili su ovu trgovačku nedelju s visokim dobicima, pri čemu su i danas solidno ojačali.\nBeogradska berza: Optimističan početak trgovačke nedelje\nBEOGRAD – Indeksi Beogradske berze su započeli novu trgovačku nedelju s rastom, mada je aktivnost na tržištu akcija bila prilično uzdržana.\nBeogradska berza: U fokusu investitora Dunav osiguranje, uz oštar pad cene\nBEOGRAD – U fokusu investitora na Beogradskoj berzi je drugi dan zaredom bila kompanija „Dunav osiguranje“, čije su akcije, istovremeno, oštro pale povukavši snažno naniže i berzanske indekse.\nBeogradska berza: Različito kretanje indeksa na početku nedelje\nBEOGRAD – Umerena investiciona aktivnost i mešovito kretanje berzanskih indeksa obeležili su početak trgovačke nedelje na domaćem tržištu kapitala.\nBeogradska berza: BELEX15 bliži se trogodišnjem maksimumu iz februara\nBEOGRAD – Trgovanje državnim obveznicama obezbedilo je danas da ukupan promet na domaćem tržištu kapitala dostigne zavidnih 1,17 milijardi dinara (9, 94 miliona evra), a značajno su ojačali i berzanski indeksi.\nBeogradska berza: Kopaonik u fokusu, indeksi porasli\nBEOGRAD – Veliko interesovanje investitora vladalo je danas na domaćem tržištu kapitala za akcijama beogradske kompanije „Kopaonik“ koja se bavi prometom građevinskog materijala i ogreva, a berzanski indeksi su ponovo krenuli uzlaznom putanjom.\nBeogradska berza: U fokusu investitora obveznice Srbije, prekinut rast indeksa\nBEOGRAD – Ogromno interesovanje domaćih i stranih investitora vladalo je danas na Beogradskoj berzi za državnim obveznicama Srbije, dok je trgovanje akcijama klonulo, a prekinuta je i prošlonedeljna serija rasta berzanskih indeksa.\nBeogradska berza: Oštar pad prometa, indeksi u plusu\nBEOGRAD – Investiciona aktivnost na domaćem tržištu akcija je danas oštro pala, dok su se berzanski indeksi zadržali na pozitivnoj teritoriji.\nBeogradska berza: Promet akcija slab na startu nedelje, indeksi pozitivni\nBEOGRAD – Na domaćem tržištu akcija zabeležena je prvog trgovačkog dana u nedelji slaba aktivnost, a na tržištu duga je nastavljeno nesmanjeno interesovanje investitora za državnim obveznicama Srbije.\nPRIJE 41778 MIN\nPRIJE 44701 MIN\nPRIJE 47666 MIN\nPRIJE 67545 MIN\nPRIJE 92131 MIN\nPRIJE 106498 MIN\nPRIJE 108143 MIN\nPRIJE 116696 MIN\nPRIJE 125130 MIN\nPRIJE 133871 MIN\nPRIJE 138207 MIN\nPRIJE 185703 MIN\nPRIJE 188548 MIN\nPRIJE 198682 MIN\nPRIJE 228950 MIN\nPRIJE 236107 MIN\nPRIJE 239045 MIN\nPRIJE 254775 MIN\nPRIJE 263477 MIN\nPRIJE 296596 MIN


Zelena stranka u Zrenjaninu podnela krivičnu prijavu protiv kafilerije Prekon - Politika - Dnevni list Danas\nPočetna » Politika » Zelena stranka u Zrenjaninu podnela krivičnu prijavu protiv kafilerije Prekon\nPredsednik Gradskog odbora Zelene stranke u Zrenjaninu Aleksandar Jankov podneo je danas krivičnu prijavu protiv odgovornih lica u „Prekon“ Kafileriji zbog neprijatnih mirisa koji se u toku prerade šire iz pogona te fabrike.\n1Piše: Beta 15. juna 2020. 15.28\nKako je saopšteno na konferenciji za novinare ispred Kafilerije, neprijatni mirisi stvaraju velike probleme građanima koji žive u delovima grada gde se osete te emisije jer, kako su naveli, oni utiču na njihovo zdravlje i kvalitet života, na malu privredu, turizam i na zajednicu uopšte.\n„Prijavu smo podneli u nadi da će je tužilaštvo ozbiljno ispitati i procesuirati bezobzirno i grubo kršenje zakonskih odredbi koje su propisane važećim propisima Srbije i potpisanim međunarodnim ugovorima iz oblasti zaštite životne sredine“, kazao je Jankov.\nAktivisti Zelene stranke naveli su da poseduju preko 300 prijava građana koje su upućene komunalnoj miliciji u poslednjih nekoliko meseci što je, prema njihovoj oceni, dovoljan pokazatelj da se ne poštuju propisane mere i odredbe zakona i da građani ne smeju biti robovi neodgovornih pojedinaca.\nOni su dodali da vlasnik te kompanije u naseljenom mestu Mihajlovo, kako su naveli, na isti način „maltretira meštane tog naseljenog mesta“, koji ne mogu da otvore prozore i „nisu u mogućnosti da uživaju u lepom vremenu“.\nPrema njihovim rečima, meštani Mihajlova žalili su se na neprijatne mirise koji dolaze sa njive na kojoj se odlaže klanični otpad i stajska đubriva, a koje se nedavno i samozapalilo i tako im još više nanelo problem.\n„Borićemo se do kraja i nećemo odustati sve dok ne obezbedimo osnovno pravo čoveka na zdravu i očuvanu životnu sredinu“, rekao je Jankov.\nGrađani Zrenjanina su u više navrata ukazivali na problem smrada iz Kafilerije, organizujući proteste i tribine, ali se, osim obećanja nadležnih, do rešenja problema nije došlo.\nKafilerija u Zrenjaninu postoji od 1984. godine, tada u okviru Fabrike stočne hrane „Begej“ IPK „Servo Mihalj“, i bavi se „preradom nemetalnih otpadaka i ostataka i proizvodnjom mesno-koštanog brašna i tehničke masti“.\nkafilerija, Krivična prijava, Zelena strankaZrenjanin\n15. juna 2020. u 16.54\nBravo za Zelene oni su pravo osveženje na političkoj sceni Zrenjanina


Prikaz presude u predmetu Okilj i drugi protiv Srbije broj 31901/16\nEvropski sud za ljudska prava (u daljem tekstu: Evropski sud) je 19. septembra 2019. godine doneo presudu u predmetu Okilj i drugi protiv Srbije broj 31901/16. Presudu je doneo tročlani Odbor Evropskog suda, što znači da je presuda postala pravnosnažna danom objavljivanja.\nU konkretnom slučaju, Evropski sud je našao da je u ovom predmetu dužina postupaka bila prekomerna i da nije ispunila zahtev „razumnog roka“ i obavezao je Republiku Srbiju da podnosiocima predstavki isplati na ime nematerijalne štete i troškova postupka iznose navedene u tabeli koja je sastavni deo presude.\nEvropski sud je i ovog puta naveo da se opravdanost dužine postupka mora ceniti u svetlu okolnosti predmeta i pozivanjem na sledeće kriterijume: složenost predmeta, ponašanje podnosilaca predstavki i nadležnih organa i važnost predmeta spora za podnosioce predstavki i pozvao se na već dobro ustanovljenu praksu utvrđenu u predmetu Nemet protiv Srbije, br. 22543/05, od 8. decembra 2009. godine u kojem je Evropski sud već utvrdio povredu u pogledu pitanja sličnih onima u ovom predmetu.


Nema govora o ukidanju mera zabrane pre kraja aprila\nBy Zacharias Petrou / Објављено на: April 8, 2020\nDok je Atina iščekivala rezultate presudnog sastanka Evrogrupe, na kojem se razgovaralo o reakciji bloka na ekonomski uticaj koronavirusa, grčko Ministarstvo zdravlja objavilo je u utorak da je kod 77 novih pacijenata utvrđeno prisustvo koronavirusa. Ukupan broj ljudi koji su se zarazili virusom u Grčkoj iznosi 1832.\nUprkos relativno niskoj stopi s kojom se čini da se virus širi u Grčkoj, ne očekuje se da će Vlada početi ukidati ograničenja kretanja i druge hitne mere pre kraja aprila.\nBroj umrlih se popeo na 81, pošto su u utorak preminula još dva pacijenta. Preminuli – uglavnom muškarci – u proseku su imali 74 godine, dok se velika većina (88%) imala neki osnovni zdravstveni problem i / ili bili stariji od 70 godina.\nPrema Ministarstvu, devedeset pacijenata je sada na intenzivnoj nezi, sa prosečnom starošću 65 godina. Velika većina su muškarci, dok se 71% bori sa osnovnom bolešću i / ili su stariji od 70 godina.\nDo danas je u Grčkoj obavljeno preko 28.580 testova na koronavirus.\nNa Svetski dan zdravlja, premijer Kyriacos Mitsotakis objavio je post na Twitteru kako bi zahvalio medicinskom i negovateljskom osoblju, koje je nazvao “herojima iza maski”, za njihovu tešku borbu protiv koronavirusa.\nPredsednica Grčke Republike, Katerina Sakellaropoulou, takođe je objavila video na društvenim mrežama, pozdravljajući napore stručnjaka, istraživača, lekara, medicinskih sestara i medicinskih tehničara koji se bore protiv pandemije.\nProfesor Sotiris Tsiodras, koji je na čelu grupe eksperata Ministarstva zaduženih za borbu protiv zdravstvene krize, rekao je da će put ka ukidanju zabrana i ograničenja kretanja „biti maraton“.\nOn je dodao da bi to mogao biti postepen proces sa više faza i objasnio da su na međunarodnom planu zemlje u različitim fazama u ciklusu pandemije. Profesor je nastavio rekavši da se u budućnosti može pojaviti potreba za ukidanjem i ponovnim nametanjem određenih mera ako to bude potrebno.\nU međuvremenu, Ministarstvo civilne zaštite saopštilo je da će se o ukidanju mera u Grčkoj možda razgovarati posle 27. aprila, pod uslovom da situacija bude povoljna i samo po savetu medicinskih stručnjaka.\nDonacije od preduzeća, organizacija i pojedinaca uplaćuju se u nacionalni zdravstveni sistem otkako je u Grčkoj izbio koronavirus.\nFondacija Stavros Niarchos (SNF) najavila je u utorak veliku novu inicijativu koja ima za cilj da pomogne u rešavanju uticaja pandemije.\nSNF je obezbedio neposrednu pomoć u iznosu od tri miliona dolara Univerzitetu Rockefeller da podrži permanentno istraživanje vezano za COVID-19, kao i posebne inicijative fokusirane na situaciju u Grčkoj./ibna


Džaferović: RS može postojati samo kao entitet unutar BiH\nRadi se o smišljenom pokušaju da se poveže Bosna i Hercegovina i status bosanskohercegovačkog entiteta Republika Srpska s budućim pregovorima Srbije i Kosova koji trebaju da se dese 2. septembra. I odmah da kažem da je to uzaludan posao i to se nikada neće dogoditi. RS i Kosovo nemaju ništa zajedničiko, jedno što je zajedničko je to što je Miloševićev režim i u Bosni i Hercegovini i na Kosovu izvršio masovne zločime. Republika Srpska može biti samo administrativna jedinica unutar ustavopravnog poretka Bosne i Hercegovine ili ne postojati kao entitet, neka dobro povedu računa o tome. Svako povezivanje BiH sa pregovorima Srbije i Kosova vodi kompletan region u destabilizaciju – ispričao je Džaferović u razgovoru s Tinom Jelin Dizdar.\nTo su odvojene stvari. Oni vole da kažu da su garant Dejtonskog mirovnog sporazuma. Srbija je učesnica u ratu u BiH, ona je vršila agresiju i zbog toga je potpisnica. Obaveza koja iz Dejtonskog mirovnog sporazuma za potpisnice Srbiju i Hrvatsku, obaveza je da poštuju suverentitet i terirotirijalni intergiret Bosne i Hercegovine i da ne poduzimaju nijednu radnju koja bi to ugrozila. Nemaju nikakva prava, a pogotovo ona prava koja oni u svakodnevnoj praksi imaju da kažu – poručio je on.\nI ako negdje postoje određena rješenja koja se gledaju u paketu onda bi moglo da se kaže da su i ovo pitanja koja treba posmatrati u paketu – kazala je Cvijanović.


Ana Brnabić, Tanjug, R. Prelić\n- Dogovorili smo se da (savetnica predsednika Srbije za medije) Suzana Vasiljević kao osoba koja ima jako dug staž u saradnji sa medijima i lično poznaje sve urednike i većinu novinara, kao i predstavnike medijskih udruženja, pomogne malo u daljoj komunikaciji. Kako bi napravili atmosferu u kojem možemo da imamo dijalog - rekla je Brnabić.\nNe moramo svaki put da se složimo\nKako je navela, u tom dijalogu ne moramo svaki put da se slažemo i sigurno se svaki put nećemo slagati, ali "moramo da napravimo dijalog kome ćemo svi ostati posvećeni tom dijalogu".\nKako kaže, ako krene da se radi dalje na medijskoj strategiji vlada želi da bude sigurna da medijska udruženja neće ponovo izlaziti iz tog dijaloga. Objasnila je i da to ne znači "izmeštanje iz institucija", kako se u prvih mah moglo čuti u reagovanjima.\n- Ministarstvo kulture će ostati krovni resor u okviru koje će se razvijati medijska strategija - precizirala je.\nOd novinskih udruženja zavisi\nNa pitanje kada bi medijska strategija mogla da bude gotova, Brnabić je rekla da će to zavisiti od dijaloga sa udruženjima: UNS, NUNS, Udruženjem nezavisnih novinara Vojvodine i drugih, koja treba i hoće da učestvuju u radu na medijskoj strategiji.\n- Hajde da prvo uspostavimo format tog dijaloga i da budemo sigurni da smo u tome zajedno i da onda kada dođemo i uložimo vreme i energiju u neki dokument da ne istupaju jedni pa drugi, iz radne grupe i svi, podsetiću, u prošlosti iz različitih razloga, što je dodatno još otežavalo da se vrate u radnu grupu - kazala je ona.\nVraćanje u grupu\n- Imali smo tri različita sastanka, ali nisu postigli da se vrate, imali su tri različita dogovora. UNS da se ne vrati, ali da učestvuje, NUNS ni jedno ni druga i nešto treće. To nije atosfera u kojem možemo da radimo na jednom dokumentu koji će imati pun legitimitet, nadam se da ćemo ovaj put svi zajedno uspeti - poručila je Brnabić.\n13:52 ODVEZAO JE U ATAR SELA, PRONAŠLI JE ONESVEŠĆENU NA NJIVI Saslušan mladić koji je osumnjičen da je silovao pijanu devojčicu nakon proslave mature, evo šta je rekao


OC "Јahorina": Zbog odluke o prestanku besplatnog skijanja, obratiti se opštini Pale\n23/02/2021 | 13:31 ⇒ 14:18 | Autor: SRNA\nIz Olimpijskog centra "Јahorina" danas je saopšteno da su nastupima na tematskoj sjednici Skupštine opštine Pale "pojedinci pokazali da ne žele Olimpijski centar kao partnera", te da se izvinjavaju građanima koji su oštećeni odlukom o prestanku besplatnog skijanja za djecu, ukazujući da se za to moraju obratiti opštini Pale čije su akcije, kako tvrde, prouzrokovale ovakvu odluku.\nIz ovog centra navode da su na jučerašnjoj sjednici Skupštine opštine Pale, na kojoj su usvojeni zaključci kojima će biti propisana planska izgradnja na Јahorini s ciljem zaštite ove olimpijske ljepotice od pretjerane izgradnje ugostiteljskih i objekata za smještaj, izrečene, kako kažu, brojne uvrede i neistine na račun rukovodstva Olimpijskog centra "Јahorina".\n- Na brojnim sastancima sa upravom i Nadzornim odborom sa kojih postoje zapisnici, načelnik opštine Pale Boško Јugović je potvrdio, preuzeo na sebe i čvrsto garantovao da će po svim zahtjevima za potrebe realizacije gondole Pale-Јahorina i sportske hale na Јahorini, odnosno investicijama koje podižu isključivo opštinu Pale postupati i riješiti - navodi se u saopštenju.\nIz Olimpijskog centra "Јahorina" napominju da ovaj centar nije ništa sam planirao i djelovao, već sve u dogovoru sa opštinama Pale i Trnovo.\n- Svaki građanin ovih opština osjeća dobrobit od Olimpijskog centra "Јahorina". Kao što vam je poznato, upravo dolaskom novog Nadzornog odbora i uprave uvedeno je besplatno skijanje za djecu grada Istočno Sarajevo i regije - prvi put, iako se na Јahorini skija desetinama godina - naglašava se u saopštenju.\nIz Olimpijskog centra "Јahorina" istakli su da je ovaj centar svijetla tačka Republike Srpske i pozitivan primjer vrijednog rada i discipline i prvo javno preduzeće koje je uplatilo novac u Kompenzacioni fond.\nU saopštenju se podsjeća i da se predsjednik Nadzornog odbora na početku odrekao naknade u korist porodice Vuković sa Pala, kao i da su se cijeli Nadzorni odbor, direktor i uprava prošle godine odrekli naknada u korist Kompenzacionog fonda, te da su snosili troškove mamografskih pregleda koji su bili besplatni za sve žene regije u Bolnici "Srbija".\n- Uložili smo ogromne napore kako bi na Јahorini doveli najboljeg tenisera svijeta Novaka Đokovića, kome je načelnik opštine javno poklonio plac 1. decembra 2019. godine, a još nije riješen prenos. Dokazali se kao društveno odgovoran i pouzdan partner - poručeno je iz ovog centra.\nOni su ukazali i na činjenicu da je samo ove zime, kada su otežane okolnosti i kada zaposleni ulažu maksimalne napore kako bi se sezona odvijala u najbezbjednijim mogućim uslovima, na Јahorini skijalo više od 170.000 skijaša.\n- Ukoliko računamo da je svaki od skijaša potrošio najmanje 1.000 KM kroz svoj boravak na Јahorini, to je 170.000.000 KM koje su se "slile" na Pale od 29. novembra od kada traje sezona. Ako na ovaj iznos dodamo i uvećanje od 30 odsto za sve neskijaše koji su, takođe, zahvaljujući dobroj ponudi Olimpijskog centra "Јahorina", boravili na planini dobija se iznos od 270.000.000 KM koje su se, opet "slile" u opštinu Pale. I opet ne valjamo i dobijamo negativne komentare i nekorektne postupke - navodi se u saopštenju Olimpijskog centra "Јahorina".\nOpština Pale saopštila je ranije da je novonastala situacija u vezi sa raskidanjem ugovora o besplatnom skijanju za djecu paljanskih osnovnih i srednjih škola neprimjeren i nepromišljen čin menadžmenta Olimpijskog centra "Јahorina".\nGradonačelnik Istočnog Sarajeva Ljubiša Ćosić izjavio je da je odluka Olimpijskog centra "Јahorina" da raskine ugovor o besplatnom skijanju za djecu sa područja Istočnog Sarajeva u suprotnosti sa društvenim i lokalnim interesom i da će, ukoliko ne bude povučena, Gradska uprava adekvatno odgovoriti na ovaj potez.


23. septembar, 2020.\nOd petka do ponedeljka na programu su svi mečevi 9.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos četiri izuzetno zanimljiva susreta, i to: Voždovac – Radnički Niš, Mladost – Crvena zvezda, Inđija – Vojvodina i Partizan – OFK Bačka. Događanja na preostalih šest mečeva možete ispratiti putem multiprenosa koji će ponovo biti realzovani od strane TV Arena sport.\nVOŽDOVAC – RADNIČKI NIŠ (petak 25.septembar, 19:00 časova, TV Arena sport 1)\nPrvi meč 9.kola Linglong Tire Super lige Srbije igra se u Beogradu gde domaći Voždovac dočekuje goste iz Niša, ekipu Radničkog. Biće to duel dva kvalitetna i ambiciozna tima, koja se bore za bolji plasman, pa treba očekivati izuzetno zanimljivu utakmicu. Domaćini su tokom aktuelne sezone zabeležili tri pobede, uz jedan remi i četiri poraza, pa sa 10 bodova na svom kontu trenutno zauzimaju 11.mesto na tabeli. U prethodnom kolu su kao gosti ubedljivo poraženi u duelu sa ekipom Crvene zvezde, a rezultat je bio 6:0. Gosti su tokom aktuelne sezone zabeležili pet pobeda, uz jedan remi i dva poraza, pa sa 16 bodova na svom kontu trenutno zauzimaju 5.mesto na tabeli. U prethodnom kolu su kao domaćini podelili bodove sa ekipom Čukaričkog, a rezultat je bio 0:0. Ovaj duel je zakazan za petak 25.septembar 2020.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.\nMULTIPRENOS – 4 UTAKMICE (subota 26.septembar, 16:00 časova, TV Arena sport 1)\nU subotnjem multiprenosu bićete u prilici da ispratite dešavanja na četiri meča 9.kola Linglong Tire Super lige Srbije koji počinju u 16:00 časova. Na programu su mečevi Javor Matis – Zlatibor, TSC – Spartak ŽK (noseća utakmica), Čukarički – Mačva i Radnik – Rad. Multiprenos će biti emitovan na prvom programu TV Arena sport.\nMLADOST – CRVENA ZVEZDA (subota 26.septembar, 18:00 časova, TV Arena sport 3)\nDerbi meč 9.kola Linglong Tire Super lige Srbije igra se u Lučanima gde domaća Mladost dočekuje goste iz Beograda, ekipu Crvene zvezde. Oba tima su sezonu započela u skladu sa ambicijama i kvalitetom, pa treba očekivati odličnu utakmicu i veliku borbu za bodove. Domaćini su tokom aktuelne sezone zabeležili pet pobeda, uz jedan remi i dva poraza, pa sa 16 bodova na svom kontu trenutno zauzimaju 6.mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 1:1. Gosti su tokom aktuelne sezone imali maksimalan učinak, sa osam ostvarenih pobeda, pa sa 24 boda na svom kontu trenutno zauzimaju 1.mesto na tabeli. U prethodnom kolu su kao domaćini ubedljivo savladali ekipu Voždovca, a rezultat je bio 6:0. Ovaj duel je zakazan za subotu 26.septembar 2020.godine, sa početkom u 18:00 časova. Obezbeđen je direktan televizijski prenos ovog susreta na trećem programu TV Arena sport.\nMULTIPRENOS – 2 UTAKMICE (nedelja 27.septembar, 16:00 časova, TV Arena sport 1)\nU nedeljnom multiprenosu bićete u prilici da ispratite dešavanja na dva meča 9.kola Linglong Tire Super lige Srbije koji počinju u 16:00 časova. Na programu su mečevi Proleter – Novi Pazar i Napredak – Metalac. Multiprenos će biti emitovan na prvom programu TV Arena sport.\nINĐIJA – VOJVODINA (ponedeljak 28.septembar, 16:00 časova, TV Arena sport 1)\nJedan od najzanimljivijih duela 9.kola Linglong Tire Super lige Srbije igra se u Inđiji gde istoimena ekipa dočekuje goste iz Novog Sada, ekipu Vojvodine. Belo-zeleni će zasigurno pokušati da iskoriste umor gostiju nakon evropskog okršaja, ali nema sumnje da Novosađani imaju ulogu apsolutnog favorita. Domaćini su tokom aktuelne sezone zabeležili tri pobede, uz pet pretrpljnih poraza, pa sa 9 bodova na svom kontu trenutno zauzimaju 14.mesto na tabeli. U prethodnom kolu su kao gosti poraženi u duelu sa ekipom Novog Pazara, a rezultat je bio 1:0. Domaćini su tokom aktuelne sezone zabeležili pet pobeda, uz dva remija i jedan poraz, pa sa 17 bodova na svo kontu trenutno zauzimaju 3.mesto na tabeli. U prethodnom kolu su kao domaćini savladali ekipu Radnika, a rezultat je bio 2:0. Ovaj duel je zakazan za ponedeljak 28.septembar 2020.godine, sa početkom u 16:00 časova. Obezbeđen je direktan televizijski prenos ovog susreta na prvom programu TV Arena sport.\nPARTIZAN – OFK BAČKA (ponedeljak 28.septembar, 18:00 časova, TV Arena sport 1)\nPoslednji meč 9.kola Linglong Tire Super lige Srbije igra se u Beogradu gde domaći Partizan dočekuje goste iz Bačke Palanke, ekipu OFK Bačka. Prema tradiciji, kvalitetu i trenutnoj formi domaći tim ima ulogu apsolutnog favorita, ali treba očekivati izuzetno motivisane goste. Domaćini su tokom aktuelne sezone zabeležili šest pobeda, uz dva pretrpljena poraza, pa sa 18 bodova na svom kontu trenutno zauzimaju 2.mesto na tabeli. U prethodnom kolu su kao gosti savladali ekipu Zlatibora, a rezultat je bio 0:1. Gosti su tokom aktuelne sezone zabeležili jednu pobedu, uz tri remija i četiri poraza, pa sa 6 bodova na svom kontu trenutno zauzimaju 15.mesto na tabeli. U prethodnom kolu su kao domaćini podelili bodove sa ekipom Napretka, a rezultat je bio 0:0. Ovaj duel je zakazan za ponedeljak 28.septembar 2020.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Pregovarački proces u oblasti zaštite životne sredine i klimatskih promena počeo je septembra 2014. godine, kada je održan eksplanatorni skrining, dok je bilateralni skrining održan u novembru iste godine.\nVlada RS je, septembra 2015. godine usvojila, takozvani, Post skrining dokument (do sada ga nije imala nijedna država), te tako nije dobila merila za otvaranje ovog poglavlja, zahvaljujući novom pristupu i izradi Akcionog plana, po zahtevima Evropske komisije. Izveštaj o skriningu je objavljen 8. juna 2016. godine, na engleskom jeziku. Pregovaračka grupa za Poglavlje 27 ima svoju veb stranicu na kojoj se nalaze relevantna dokumenta vezana za ovo poglavlje.\nNacrt pregovaračke pozicije za Poglavlje 27 (ima oko 190 stranica) je, 5. juna 2018. godine, dostavljen na neformalne konsultacije Evropskoj komisiji, nakon čega je Evropska komisija poslala svoje komentare. Nakon toga, pripremljen je i drugi Nacrt pregovaračke pozicije koji je dostavljen Evropskoj komisiji na ponovne konsultacije 28. decembra 2018. godine. Ovaj Nacrt je predstavljen javnosti samo u vidu javnih prezentacija pojedinih specifičnih planova implementacije (ali bez rokova za punu implementaciju direktiva koje će zahtevati prelazne rokove) koji čine osnovu za Pregovaračku poziciju.\n21. januara 2020. godine, na sednici Vlade Republike Srbije, usvojena je Pregovaračka pozicija za Poglavlje 27 – Životna sredina i klimatske promene čime su ostvareni uslovi da ona bude poslata Evropskoj komisiji. Pregovaračka pozicija za Poglavlje 27 je veoma kompleksan dokument u čijoj izradi je učestvovalo 28 institucija i državnih organa Republike Srbije. Osim teksta, Pregovaračka pozicija sadrži ukupno 14 aneksa, što iznosi ukupno 1650 stranica teksta.


Vesti online / Svet / / Dalmacija čuva veru pravoslavnu\nDalmacija čuva veru pravoslavnu\nSKUD Pontes-Mostovi iz Trsta već nekoliko godina uspešno organizuje Srpske etno-večere s ciljem da na jedinstven, a opet strancima prihvatljiv način, predoči našu kulinarsku tradiciju i bogatu narodnu baštinu. Nedavno su motiv etno- večere bili običaji i tradicija Dalmacije, na kojoj je o istoriji, verskoj i kulturnoj baštini ovog kraja između ostalog pripovedao i episkop austrijsko-švajcarski vladika Andrej.\nEmotivno: Vladika Andrej je govorio o Dalmaciji\n- Vladika je gostima, među kojima je bio znatan broj Italijana, govorio o Dalmaciji sa mnogo emocija, a posebno kada je reč o svim viđenijim Srbima koji su kroz vekove stvarali i sa velikom mukom danas nastavljaju da čuvaju pravoslavnu veru i neguju tradiciju i kulturnu baštinu - ističe Draško Stojanović, predstavnik SKUD Pontes-Mostovi iz Trsta.\nMeđu gostima ovog lepog druženja bili su i paroh Raško Radović, Nemanja Sekički, konzul Srbije u Trstu, Rade Milivojević i Zlatimir Selaković, predsednik i potpredsednik Crkvene opštine Trst, arhimandrit Grčke crkve u Trstu Gregorios Miliaris. "Boje Dalmacije" uspešno je branio poznati onkolog dr Neven Jokić.\nStojanović objašnjava da se članstvo SKUD Pontes-Mostovi iz Trsta od osnivanja trudilo da na originalan i upečatljiv način što bolje prezentuje srpsku baštinu i da ona bude osnov za izgradnju mostova prijateljstva sa drugim narodima i maticom.\n- Nije nam bilo dovoljno da organizujemo tri folklorna koncerta, već smo osećali da treba uraditi nešto više, pa se organizovanje etno-večera nametnulo kao najbolje rešenje da probudimo interesovanje Italijana za nas i naše običaje. Na početku su etno-večere objedinjavale prezentovanje specijaliteta iz svih krajeva, ali smo ubrzo uvideli da je mnogo bolje da predstavljamo deo po deo naše baštine i teritorija gde su Srbi vekovima nastanjeni - objašnjava Stojanović i dodaje da će zbog velikog interesovanja Dalmatinska etno večera biti ponovljena 18. novembra.\nStojanović objašnjava da Srpska etno-večera nije klasična manifestacija u stilu "dođi, jedi, popij i idi", već celovečernji program.\n- Pored svega navedenog tokom večere na ugodan način, pričom, igrom i pesmom, video- projekcijama, gosti mogu videti deo folklornih aktivnosti našeg društva vezanu za tu oblast i upoznati kulturno-istorijsku baštinu, ali i prirodna bogatstva i lepote Srbije i sva ona mesta gde god Srbi žive - naglašava predsednik SKUD Pontes-Mostovi.\nEVROPA Narod je bogatstvo Srbije\nEVROPA Božuri mirišu i na Apeninima\nEVROPA Druženje zemljaka s obe strane Drine\nEVROPA Stihovi u čast Srbiji


Vlast u Srbiji guši kritiku - Ozonpress :: internet portal\nTag: cenzura, Kristijan Mir, Reporteri bez granica, Srbija\nVidi se da vlast u Srbiji ima veoma negativan odnos prema slobodi medija, kao i da postoje brojni primeri cenzure i autocenzure u medijima, kaže za Cenzolovku Kristijan Mir, izvršni direktor Reportera bez granica, jedan od autora istraživanja o stanju medijskih sloboda u 180 zemalja sveta\nVlast u Srbiji guši kritičko, slobodno izveštavanje, a pritiscima na medije, koji su često finansijski, preko reklama, utiče i na uređivačku politiku. Cenzura nije direktna. Ona nije ni transparentna, ali je lako dokazivo da postoji. Srbija nije jedinstvena u tome, imamo takvu situaciju u raznim državama u svetu – ispričao je za Cenzolovku Kristijan Mir, izvršni direktor Reportera bez granica (RSF).\nMir je istakao da za Reportere bez granica nema dileme da je razvoj medijske situacije u Srbiji „tužan“ i da ne vodi ka željenom, evropskom cilju. Sa jednim od autora istraživanja o stanju medijskih sloboda u 180 zemalja sveta razgovor je vođen krajem prošle nedelje u Sofiji, u pauzi konferencije o izveštavanju sa kriznih područja, koju je organizovala Fondacija Konrad Adenauer u Bugarskoj.\nNa Svetskom indeksu slobode medija Srbija je na 67. mestu, što je pad od 13 mesta u odnosu na prethodni izveštaj.\nCenzolovka: Šta pokazuje najnoviji izveštaj o stanju medija, globalno i u Srbiji?\nKristijan Mir: Globalno gledajući, svuda je primetno smanjenje slobode medija. Što se Balkana tiče, primećen je konstantno nizak nivo slobode medija u Makedoniji, Bugarskoj, Rumuniji, Srbiji. Nigde na Balkanu nismo primetili nikakav realan napredak na tom polju. Osim možda u Hrvatskoj, gde je primećen izvestan napredak. Srbija je zaista prilično pala na našoj skali, za 13 mesta. To je tužno za zemlju koja je kandidat za članstvo u EU.\nProšle godine smo u Srbiji, tokom razarajućih poplava, videli cenzuru na delu u slučajevima kada se kritički pisalo o Vladi Srbije, na internetu. Imali smo nekoliko slučajeva da su kritički tekstovi sa interneta brisani, a portali napadani i blokirani. Na primer, sa sajta Blica nestao je jedan tekst koji je bio veoma kritičan prema Vučiću.\nC: Ali Blic je nekoliko puta demantovao da je u pitanju cenzura iz Vlade. Zašto se stalno povlači baš taj primer i zašto se Blicu ne veruje da nije bilo pritisaka iz Vlade?\nKM: Nije u pitanju da li verujemo ili ne. Smatramo da je moguće da je i u tom slučaju bio u pitanju pritisak iz Vlade, jer smo videli da je Vlada napala nekoliko kritičkih izveštaja o tome kako su reagovali tokom poplava. Na osnovu više primera znamo da je premijer Srbije veoma osetljiv na kritiku, pa i na kritički postavljena pitanja. Recimo, novinarka Natalija Miletić postavila je na konferenciji u Berlinu niz kritičkih pitanja premijeru Vučiću i nakon toga je u delu srpske štampe povedena kampanja protiv nje i stizale su joj pretnje. Takođe, obarani su sajtovi na kojima se pisalo o tome da je doktorat ministra policije plagijat. Dakle, kad se pogleda ceo kontekst srpskih medija, vidi se da vlast ima veoma negativan odnos prema slobodi medija. Takođe, vide se brojni primeri cenzure i autocenzure u medijima.\nOdgovor komesaru Hanu: Sloboda medija mora biti snažan uslov za Srbiju\nNakon što je evropski komesar Johanes Han prekjuče, 16. februara, u Briselu, pred novinarima doveo u pitanje dokumentovanost izveštaja Reportera bez granica o cenzuri u medijima u Srbiji, zamolili smo Kristijana Mira za komentar i dodatne dokaze.\nKM: Nezavisni mediji i novinari koji su kritički nastrojeni našli su se tokom 2014. godine na udaru ozbiljnih pritisaka u nekoliko slučajeva, uprkos tome što je u toku proces pregovaranja o pristupanju Srbije EU. Novinski tekstovi u kojima je kritikovana Vlada bili su izbrisani sa interneta, a nezavisnim novinarima je prećeno ili je na njih izvršen pritisak. Sloboda medija mora biti snažan uslov za priključenje Srbije EU.\nC: Neki drugi negativni primeri, nevezano za poplave i internet?\nKM: Prošle godine primećen je i znatan porast zloupotrebe medija, što je takođe doprinelo padu na našoj listi. Oni su dokumentovani na našem sajtu. To je loš razvoj događaja jer Srbija želi da se priključi EU i kao zemlja kandidat mora ozbiljnije da shvati važnost nezavisnosti novinara i potrebu slobode medija. Kritičnost novinara, kakvu je pokazala Natalija Miletić, i drugi novinari, u snažnim demokratijama trebalo bi da bude normalna pojava i svaka vlada bi morala da ih toleriše.\nC: Premijer Vučić se uvek naljuti kad čuje kritike na račun slobode medija i uporno tvrdi da nema cenzure u Srbiji. Imali smo prilike da vidimo njegove reakcije i napade na Dunju Mijatović iz OEBS-a, Majkla Devenporta, ambasadora EU, kao i na Maju Kocijančić, portparolku komesarke za spoljne poslove. Kako to komentarišete?\nKM: Vidi se da ne voli kad ga međunarodne organizacije ili nevladine organizacije kritikuju. Ali mi to radimo da bi Srbija imala koristi. Naš je cilj da se poveća sloboda medija u celom svetu, uključujući i Srbiju, a kritika je normalan deo svake snažne demokratije i mora se prihvatiti. Najverovatnije u Srbiji nema direktne cenzure, ali ima dokumentovanih slučajeva koji pokazuju da ima indirektnih pritisaka, da se od pojedinih medija traži da objavljuju intervjue sa određenim političarima, da im se dostavljaju urednički stavovi, a da su, s druge strane, plaćene reklame upravo u vezi sa objavljivanjem takvih intervjua i načinom uređivanja. Dakle, cenzura je indirektna i nije transparentna. Ovo nije specifično samo za Srbiju, viđamo iste ili slične oblike cenzure i u drugim zemljama.\nC: Premijer Srbije je označen kao glavna smetnja slobodi medija. Da li se može očekivati neko poboljšanje u situaciji kad on odbija da uopšte prizna da problem postoji?\nKM: Kad ne bismo u to verovali, prestali bismo da se bavimo ovim poslom „stražara“. Verujemo da pritisak javnosti može da dovede do promena, a imamo i pozitivnih primera koji govore u prilog tome. Nije uvek presudan pritisak naše organizacije, ali u saradnji sa drugim organizacijama, uz pomoć javnog pritiska dolazilo je do pozitivnih promena. Naravno, nije dovoljan samo pritisak javnosti, organizacije civilnog društva i novinari treba stalno da se bore za slobodu medija. U Srbiji i regionu ima mnogo hrabrih organizacija i novinara koji se bore. Da pomenem samo hrabre kolege iz BIRN-a koji istražuju slučajeve korupcije i izveštavaju o političkim problemima u celom regionu. Kombinacija pritiska javnosti i praktičnog dobrog novinarstva može da dovede do pozitivnih promena.\nC: Ko su partneri Reportera bez granica u Srbiji, na osnovu čijih izveštaja rangirate Srbiju?\nKM: Imamo jedinstveni upitnik koji je isti za sve zemlje i na njega odgovaraju lokalni novinari i eksperti u svim zemljama koje su na našoj listi. Imamo grupe novinara, advokata, profesora univerziteta i eksperata koji u svakoj zemlji imaju različite uvide u medijsku situaciju, ali ne objavljujemo njihova imena jer u nekim zemljama oni žele da ostanu anonimni. Želimo da podignemo svest o potrebi slobode medija, da izvršimo pritisak u javnosti kako bi se situacija poboljšala. Na mesto na rang-listi utiče ne samo unutrašnja situacija u jednoj zemlji već i pomeranje drugih zemalja koje su izlistane. Ono što je važno i što je pravi indikator slobode medija jeste u kojoj četvrtini se zemlja nalazi, u prvoj, drugoj ili poslednjoj. Lista je alat naše borbe i kampanje za slobodu medija.\nTamara Spaić, Cenzolovka


APV | Vesti | Brojne mogućnosti za saradnju sa kineskim poljoprivrednim naučnim institucijama\nBrojne mogućnosti za saradnju sa kineskim poljoprivrednim naučnim institucijama\nPokrajinski sekretar za poljoprivredu, vodoprivredu i šumarstvo mr Vuk Radojević primio je danas delegaciju naučnika iz Kine koji u Srbiji i Vojvodini borave kako bi se upoznali sa najnovijim naučnim dostignućima u oblasti poljoprivrede i kako bi razvili saradnju sa institucijama iz naše pokrajine i naše zemlje.\nProfesori i predstavnici univerziteta „Nortvest“ iz oblasti Jangling u kineskoj provinciji Šensi, Ljao Čaojing (Liao Chaoying), Vang Ćuendzen (Wang Quanzhen) i Ćao Venđun (Qiao Wenjun), predstavili su sekretaru Radojeviću svoj univerzitet, inače jedan od dva ključna kineska univerziteta za poljoprivredu i šumarstvo. Ovaj univerzitet, koji realizuje projekte uz punu podršku kineskog ministarstva obrazovanja i kojeg pohađa oko 30 000 studenata, zainteresovan je za zajedničke projekte i razmenu studenata. Gosti iz Kine obavestili su sekretara o tome da se u oblasti Jangling svakog novembra održava jedan od najvećih i najreprezentativnijih kineskih sajmova posvećenih najnovijim tehnologijama u poljoprivredi. Oni su izrazili spremnost da rade na povezivanju drugih naučnih institucija i lokalnih i regionalnih vlasti, kako bi se kroz direktne kontakte, brojne ideje realizovale i rezultirale ostvarenjem istovetnih ciljeva - unapređenjem poljoprivredne proizvodnje i poboljšanjem položaja poljoprivrednika.\nSekretar Radojević je tokom razgovora, kojem su prisustvovali i v.d. direktora Instituta za ratarstvo i povrtarstvo Jan Turan i upravnik Odeljenja za krmno bilje Instituta dr Đura Karagić, istakao da je ovaj sastanak odlična početna tačka za sagledavanje brojnih mogućnosti za dalju saradnju. Dodao je i da je Novosadski poljoprivredni sajam, kao najveći u zemlji i jedan od najvećih u regionu, izvanredna prilika za nastavak razgovora o zajedničkim projektima i istraživanjima.\nDelegacija iz Kine je, pored posete Pokrajinskom sekretarijatu za poljoprivredu, vodoprivredu i šumarstvo, posetila Poljoprivredni fakultet i Instutut za ratarstvo i povrtarstvo u Novom Sadu, a obići će i Poljoprivredni fakultet Univerziteta u Beogradu.


Muzzik TV | Muzički portal - Red Hot Chili Peppers sa novom pesmom - Poster Child\nRed Hot Chili Peppers sa novom pesmom - Poster Child\nNajnovija pesma sa Johnom Fruscianteom je oda rock herojima članova benda\nRed Hot Chili Peppers se vraćaju opuštenom fanku sa novim singlom Poster Child.\nAnthony Kiedis putuje niz reku uspomenu na različite muzičke uticaje u najnovijoj pesmi benda sa albuma Unlimited Love. Za razliku od jednostavnijeg alt-rocka prvog singla Black Summer, Poster Child se vraća na prozračni fank Chili Peppersa iz poslednjih dana, dok se Frusciante u velikoj meri oslanja na svoju zaštitnu Ibanez VH10 vah pedalu i na tome zasniva zvuk.\nAnthony Kiedis prati ritam pesme tekstovima koji ukazuju na rok heroje benda, uključujući Led Zeppelin, Judas Priest, Steve Miller, Motorhead i MC5.\nPoster Child je drugi singl koji će biti objavljen sa novog albuma Unlimited Love, koji bi trebalo da bude objavljen 1. Aprila.\n„Kada smo se okupili da bismo počeli da pišemo materijal, počeli smo svirajući stare pesme ljudi kao što su Johnny 'Guitar' Watson, The Kinks, The New York Dolls, Richard Barrett i drugi,” kaže Frusciante.\n„Tako postepeno, počeli smo da unosimo nove ideje i pretvaramo džem sessione u pesme, a posle nekoliko meseci nove stvari su bile sve što smo svirali. Osećaj zabave bez napora koji smo imali dok smo svirali pesme drugih ljudi ostao je sa nama sve vreme dok smo pisali."\n„Za mene ova ploča predstavlja našu ljubav i veru jednih u druge."\nBend će krenuti na svetsku turneju u junu a završiće je u septembru, kako bi promovisali novi album.\nPogledajte kompletnu listu numera sa albuma Unlimited Love:\nRed Hot Chili Peppers petak!\nRed Hot Chili Peppers objavili novu pesmu posle šest godina!